މާބަނޑު ދުވަސްވަރު އިސްތަށްޓާއި ނިޔަފައްޗަށް އަންނަ ބަދަލުތައް | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު އިސްތަށްޓާއި ނިޔަފައްޗަށް އަންނަ ބަދަލުތައް\n* މާބަނޑުދުވަސްވަރު އިސްތަށިތައް ވަރުގަދަ ވުމަކީ ޠަބީޢީ ކަމެއްތަ؟\n* މާބަނޑު ދުވަސްވަރު ހަށިގަނޑާއި މޫނުގައި ގިނައިން އިސްތަށި ފެޅުމަކީ ޔަބީޢީ ކަމެއްތަ؟\n* މާބަނޑު ދުވަސްވަރު ނިޔަފަތި އަވަހަށް ދިގުވުމަކީ ޠަބީޢީ ކަމެއްތަ؟\nމާބަނޑުދުވަސްވަރު އިސްތަށިތައް ވަރުގަދަ ވުމަކީ ޠަބީޢީ ކަމެއްތަ؟\nމާބަނޑު ދުވަސްވަރު އިސްތަށި ވަރުގަދަވާ ކަމާއި އަދި އިސްތަށި ގިނަވާކަން ވަރަށް ގިނަ އަންހެނުން ފާހަގަ ކުރެއެވެ. ނަމަވެސް ހަގީގަތުގައި އިސްތަށި ފަޅާވަރު ގިނައެއް ނުވާނެއެވެ. އެކަމަކު އިސްތަށި ފައިބާ ވަރު ކުރިއަށްވުރެ މަދުވާނެއެވެ. ވުމާއެކު އިސްތަށި ގިނަވާހެން ހީވަނީއެވެ.\nހަށިގަނޑުގައިވާ އިސްތަށިތަކުގެ އުމުރު ދެބަޔަކަށް ބަހާލެވެއެވެ. އެއީ ދިގުވަމުންދާ އިސްތަށްޓާއި ދިގުވުން ހުއްޓިފައިވާ އިސްތައްޓެވެ. ނުވަތަ ބޮޑުވަމުންދާ އިސްތައްޓާއި ބޮޑުވެ ފުރިހަމަވެފައިވާ އިސްތަށްޓެވެ. ހަށިގަނޑުގެ އިސްތަށިތަކުގެ ތެރެއިން 85% - 95% އިސްތަށްޓަކީ ދިގުވަމުންދެއެވެ. ބާކީ 5-15% އިސްތަށި އޭގެ އުމުރު ފުރިހަމަ ވުމަށްފަހު ދިގުވުން ހުއްޓިފައި ހުރެއެވެ. އަދި ފަހުން މިސްތަށިތައް ފައިބައެވެ. އާއްމުގޮތެއްގައި ފުނާއަޅާއިރު ނުވަތަ ބޯދޮންނައިރުއެވެ. އަދި އޭގެ ބަދަލުގައި އާއިސްތަށި ފަޅަން ފަށާނެއެވެ. އެވުރެޖުގޮތެއްގައި އަންހެނެއްގެ ބޮލުން ދުވާލަކު 100 އިސްތަށި ފައިބައެވެ.\nމާބަނޑު ދުވަސްވަރު ހޯމޯންތަކަށް އަންނަ ބަދަލުގެ ސަބަބުން އިސްތަށި ދިގުވާ މަރުހަލާގައި މާގިނަ ދުވަސްވެއެވެ. ވުމާއެކު ދިގުވެ ފުރިހަމަ ވެފައި ނުވަތަ ދިގުވުނވ ހުއްޓިފައި ހުންނަ މަރުހަލާގައި ހުންނަ އިސްތަށި ނިސްބަތުން މާބަނޑު ދުވަސްވަރު މަދުވާނެއެވެ. ނަތީޖާއެއްގެ ގޮތުން ކޮންމެ ދުވަހަކުވެސް ފައިބާ އިސްތަށިގެ އަދަދު ނިސްބަތުން މަދުވާނެއެވެ. ހަމައެއާއި އެކު ފުރަތަމަ މަރުހަލާގެ މުއްދަތު ދިގުވުމުގެ ސަބަބުން އިސްތަށިތައް ފަލަވެ ވަރުގަދަވެއެވެ. އަދި އޮމާންކަންމާއި ރީތިކަންވެސް ބޮޑުވެގެންދެއެވެ. ވިހެއުމަށްފަހު ހަށިގަނޑުގައި ހުންނަ އެސްޓްރޯޖަން ހޯމޯންގެ މިންވަރު ދަށަށްދިއުމުގެ ސަބަބުން ދެވަނަ މަރުހަލާ ނުވަތަ ދިގުވުން ހުއްޓޭ މަރުހަލާއަށްދާ އިސްތަށީގެ އަދަދު ވަރަށް ބޮޑުތަން އިތުރު ވެއެވެ. ވީމާ ވިހެއުމަށްފަހު އިސްތަށިފައިބާ މިންވަރު އިތުރުވާކަން އާއްމުގޮތެއްގައި ފާހަގަ ކުރެވޭނެއެވެ.\nބަލިވެއިނުމަށް ފަހު އަދި ވިހއުމަށްފަހު އިސްތަށްޓަށް މިދެންނެވި ބަދަލުތައް އަންނަކަން އާއްމުގޮތެއްގައި ހިރުހާ އަންހެނުންނަށްވެސް ފާހަގަ ކުރެވެއެވެ. ވުމާއެކު އިސްތަށިގަނޑު ދިގުމީހުންނަށް މިކަމުގެ އަސަރު ކުރާމިންވަރު އެހެން މީހުންނަށް ވުރެ ބޮޑުވާނެއެވެ.\nމާބަނޑު ދުވަސްވަރު ހަށިގަނޑާއި މޫނުގައި ގިނައިން އިސްތަށި ފެޅުމަކީ ޠަބީޢީ ކަމެއްތަ؟\nމާބަނޑު ދުވަސްވަރު މޫނާއި ހަށިގަނޑުގައި ހުންނަ އޮސްތަށިތައް ދިގުވާރޭޓު އަވަސްވެއެވެ. އެއީ ހަށިގަނޑުގައި އިތުރުވާ އެންޑްރޯޖަން ހޯމޯންގެ ސަބަބުންނެވެ. ހަމައެފަދައިން މޫނުގައި އިތުރަށް އިސްތަށި ފެޅުމަކީވެސް އެކަށީގެންވާ ކަމެކެވެ. މީގެއިތުރުން ބައެއްފަހަރު އުރަމައްޗާއި ބަނޑުގައި އަދި ބުރިކަށީގައި އަލަށް އިސްތަށި ފެޅުމަކީވެސް އެކަށީގެންވާ ކަމެކެވެ. މިކަމުގެ އުދަގޫވާނަމަ އިސްތަށި ބޭލުމާއި އަދި ލޭޒަރ ބޭނުންކޮށްގެން އިސްތަށި ނުފަޅާގޮތްވެސް ހެދިދާނެއެވެ. އާއްމުގިތެއްގައި އެއްވެސް ކަމެއް ނުކުރިޔަސް މިގޮތަށް އިތުރަށް ފަޅާއިސްތަށި ވިހެއުމަށްފަހު 3-6 މަހުގެ ތެރޭގައި ފައިބާ ކުރިން ހުރިގޮތަށް ބަދަލުވާނެއެވެ.\nމާބަނޑު ދުވަސްވަރު ނިޔަފަތި އަވަހަށް ދިގުވުމަކީ ޠަބީޢީ ކަމެއްތަ؟\nއާއްމުގޮތެއްގައި މާބަނޑު ދުވަސްވަރު ނިޔަފަތި ދިގުވާ މިންވަރު އަވަސްވެއެވެ. އެހެނަސް މިތަފާތު މާބޮޑަކަށް އިހުސާސެއް ނުކުރެވޭނެއެވެ. އަދި ބައެއް މީހުން ބަލިވެއިނުމުން ނިޔަފަތިތައް ބޯވެ ހަރުވެއެވެ. މިއާޚިލާފަށް ބައެއް މީހުންގެ ނިޔަފަތިތައް މަޑުވެ ކުރަކިވެސް ވެއެވެ. މާބަނޑު ދުވަސްވަރު މިގޮތަށް ނިޔަފައްޗަށް އަންނަ ބަދަލުތަކަކީ ވަގުތީ ބަދަލު ތަކެކެވެ. ވިހެއުމަށްފަހު ކުރިން ހުރިގޮތަށް އާއްމުގޮތެއްގައި ބަދަލުވާނެއެވެ. މާބަނޑު ދުވަސްވަރު ނިޔަފަތި ހިމާޔަތް ކުރުމަށްޓަކައި ތަށިދޮންނައިރު ނުވަތަ މިފަދަ ކަމެއް ކުރާއިރު އަތަށް ރަނބަރު އަންގި ލައްވައިގެން ކުރުން ރަނގަޅުވާނެއެވެ.


Mee Riyaasee tho nuvatha barulamaaneetho saafeh noon: Raees | Mihaaru\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ރައީސް އިބްރާހިމް މުހައްމަދު ސޯލިހް ވާހަކަފުޅު ދައްކަވަނީ. --ފޮޓޯ: އަލީ ނިޝާން/މިހާރު\nމިއީ ރިޔާސީ ނުވަތަ ބަރުލަމާނީ ނިޒާމެއްކަން ސާފެއް ނޫން: ރައީސް\n24 ޖެނުއަރީ 2019 - 19:31 105 comments\nރާއްޖޭގައި މިއޮތީ ރިޔާސީ ނިޒާމެއް ކަމެއް ނުވަތަ ބަރުލަމާނީ ނިޒާމެއް ކަމެއް ސާފު ނުވާ ކަމަށާއި ނިޒާމް ސާފުވާ ގޮތަށް ގާނޫނުއަސާސީ ބަދަލުކުރަން ޖެހޭ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nރައްޔިތުންގެ މަޖިލީހުގެ އިންތިޚާބު އަންނަ މަހު6ގައި ބާއްވާއިރު، އެ މަޖިލީހުގައި ކުރަން ރާވާނެ އެއް ކަމަކީ ވެރިކަން ހިންގުން ބަރުލަމާނީ ނިޒާމަކަށް ބަދަލުކުރުން ކަމަށް ވަނީ އަޑުފެތުރިފަ އެވެ. އެކަމުގައި އިސްކޮށް އުޅުއްވާނީ، އިންތިޚާބުގައި މައްޗަންގޮޅި މެދު ދާއިރާ އަށް ވާދަކުރައްވާ ކުރީގެ ރައީސް މުހައްމަދު ނަޝީދު ކަމަށް ރައްޔިތުންގެ މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ވަނީ ތުހުމަތު ކުރައްވައިފަ އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި، ވެރިކަން ހިންގުން ބަރުލަމާނީ ނިޒާމަކަށް ބަދަލުކުރަން ރައީސް އިބްރާހިމް މުހައްމަދު ސޯލިހް ތާއީދު ކުރައްވަފާނަންތޯ ދެންނެވުމުން ރާއްޖޭގައި މިއޮތް ނިޒާމާ މެދު އެމަނިކުފާނު ސުވާލު އުފެއްދެވި އެވެ.\n"ފުރަތަމަ ސުވާލަކީ ރާއްޖޭގައި މިއޮތީ ކޮން ނިޒާމެއްތޯ؟ އެއެއް ނޭނގެ އަޅުގަނޑުމެންނަކަށް. ރިޔާސީ ނިޒާމެއްގެ ސިފަތަކެއް ވެސް ހަމައެއް ނުވޭ. ބަރުލަމާނީ ނިޒާމެއްގެ ސިފަތަކެއް ވެސް މި ނިޒާމުގައި ހަމައެއް ނުވޭ،" ރައީސް ވިދާޅުވި އެވެ.\n"އެހެންވީމަ ގާނޫނުއަސާސީ އަށް އެބަޖެހޭ ބަދަލު ގެންނަން. ރިޔާސީ ނިޒާމް ފުރިހަމަ އަށް ހިންގަން ބޭނުން ކަމަށް ވަންޏާ އެގްޒެކެޓިވް ޕަވާތަކެއް އިތުރަށް ލިބެން އެބަޖެހޭ. އެހެން ނޫނިއްޔާ ބަރުލަމާނީ ނިޒާމަކަށް ދާންވީ."\nއެމަނިކުފާނު ވިދާޅުވި ގޮތުގައި ރާއްޖޭގައި އޮތް ނިޒާމު ސާފުވާ ގޮތަށް ގާނޫނުއަސާސީގައި ލިޔަން ޖެހެ އެވެ. ނިޒާމަށް ބަދަލު ގެންނަ ނަމަ އަމަލުކުރަން ޖެހޭ ގޮތް ގާނޫނުއަސާސީގައި ސާފުކޮށްދީފައި އޮތް ކަން ވެސް ރައީސް ފާހަގަކުރެއްވި އެވެ. އެއީ ރައްޔިތުންގެ ހިޔާލު ހޯދުމުގެ ވޯޓެއް ނަގަން ޖެހުމެވެ.\nއިތުރު ލިޔުންތައް ރައީސް އޮފީސް ސަރުކާރު ރައީސް އިބްރާހިމް މުހައްމަދު ސޯލިހް ރާއްޖޭގެ ގާނޫނުއަސާސީ


Ekani Ufandhuvas Faahaga Kuramundhiya Meehakah Suprise Eh - Vaguthu\nއެކަނި އުފަން ދުވަސް ފާހަގަކުރަމުންދިޔަ މީހަކަށް ސަޕްރައިޒެއް!\nއުފަން ދުވަހަކީ ވަރަށް ވެސް ތަފާތު ދުވަހެކެވެ. އެ ދުވަހުގެ ތަފާތު އެއް ކަމަކީ އާއިލާ އެންމެން ނޫނީ ރަހުމަތްތެރިން އެއްވެ އުފަން ދުވަސް ފާހަގަކުރުމެވެ. ސަޕްރައިޒް ދިނުމާއި، ހަދިޔާ ދިނުމެވެ. އެ ނަސީބު ބައެއް މީހުންނަށް ނުލިބޭ ފަހަރުވެސް އާދެއެވެ.\nމިއީވެސް އެ ނަސީބު ނުލިބުނު މީހަކަށް ވެދާނެއެވެ. މިއީ އެކަނި މާއެކަނި ރެސްޓޯރެންޓެއްގައި އުފަން ދުވަސް ފާހަގަކުރަމުންދިޔަ އަންހެނެކެވެ. އޭނާ އެކަނި އުފަން ދުވަސް ފާހަގަކުރަމުންދިޔަ މަންޒަރު ބަލަން އެ ރެސްޓޯރެންޓްގެ މުވައްޒަފުންނާއި، އެ ތަނުގައި ތިބި އެހެން ކަސްޓަމަރުން ބޭނުން ނުވިއެވެ. އެތަނުގައި ތިބި މީހުން އޭނާގެ އުފަން ދުވަސް ފާހަގަކުރަން ބައިވެރިވިއެވެ.\nމިހާރު މީސް މީޑިއާގައި ދައުރުވަމުން އަންނަ ވީޑިއޯއަކުން ފެނިގެން ދަނީ، މާސްކް އަޅައިގެން ހުރި އަންހެނަކު، އެކަނިމާ އެކަނި އިށީންދެގެން އިންނަ ތަނެވެ. އޭނާގެ ކުރިމަތީގައި ކޭކެއް ފެނެއެވެ. އަދި އިރުކޮޅެއް ފަހުން ފެނިގެން ދަނީ އޭނާ އަމިއްލައަށް އަތްތިލަބަޑިޖަހާ އުފަން ދުވަހުގެ ލަވަ ކިޔާތަނެވެ. އެހެން ނަމަވެސް އޭނާގެ އުފަން ދުވަސް އެކަނި ފަހަގަކުރުމަށް ބޭނުންވާތީ ރެސްޓޯރެންޓްގެ ސްޓާފުންނާއި، ކަސްޓަމަރުންވެސް ވަނީ އޭނާގެ އުފަން ދުވަހުގެ ތަހުނިޔާ ކިޔުމުގައި ބައިވެރިވެފައެވެ. އެ މަންޒަރު ފެނިފައި އެ އަންހެން މީހާ ދެ ލޮލުން ކަރުނަ އައެވެ. އަދި ކަރުނަ ފޮހޭ މަންޒަރު ފެނިގެން ދިޔައެވެ.\nޖުލައި 16 ވަނަ ދުވަހު އާއްމު ކުރި އެ ވީޑިއޯ އެތައް ހާސް ބަޔަކު ބަލައިފިއެވެ. އަދި އެއީ ކޮވިޑްގެ އާލާމީ ވަބާ ތެރޭގައި އުފަން ދުވަސް ފާހަގަކުރާ ގޮތް ކަމަށް އެއްބަޔަކު ބުނެފައި ވެއެވެ.\nޖުލައި 19, 2021 09:45\nފާހަނގަ ކުރަން ކޮންމެހޭ ޖެހޭ ކަމެއްބާ


ޝަކުވާ ހުށަހަޅާވަރަށްވުރެ ތަފާތު މާބޮޑު! އެނގިގެންދިއައީ މެންބަރުން ރައީސް ޞާލިޙަށްކުރާ އިތުބާރު! ރިޔާސީ އިންތިޚާބު ކާމިޔާބުކުރަން ބޭނުންވަރު!: ފައްޔާޟް\n"ޝަކުވާ ހުށަހަޅާވަރަށްވުރެ ތަފާތު މާބޮޑު! އެނގިގެންދިއައީ މެންބަރުން ރައީސް ޞާލިޙަށްކުރާ އިތުބާރު! ރިޔާސީ އިންތިޚާބު ކާމިޔާބުކުރަން ބޭނުންވަރު!" ކަމަށް އެމްޑީޕީގެ ޗެއާޕާސަން އިންތިޚާބު ކާމިޔާބު ކުރެއްވި ފައްޔާޟް އިސްމާޢީލް ވިދާޅުވެއްޖެއެވެ.\nވާދަވެރިޔާ އިންތިއަށް ވައިވެސް އެޅެވެންނެތްހައި ބޮޑު ތަފާތަކުން އިންތިޚާބު ކާމިޔާބުކުރެއްވުމަށްފަހު ފައްޔާޟް ވިދާޅުވީ ޕާޓީ ކުރިއަރުވަން ޕާޓީގެ ހުރިހާ ލީޑަރުންނާއިއެކުގައި މަސައްކަތްކުރައްވާނެ ކަމަށާއި ރައީސް ނަޝީދާއިއެކުގައިވެސް މަސައްކަތް ކުރެއްވޭނެ ކަމަށެވެ.\nފައްޔާޟް ވިދާޅުވީ އެނގިގެން މިދިއައީ ރައީސް ޞާލިޙްގެ ސަރުކާރަށް އެމްޑީޕީގެ މެންބަރުން ކުރާ އިތުބާރުގެ ބޮޑުކަމާއި އަންނަ އަހަރުގެ ރިޔާސީ އިންތިޚާބު ޕާޓީން ކާމިޔާބުކުރަން ބޭނުންވާ މިންވަރުގެ ބޮޑުކަން ކަމަށެވެ.\nޕާޓީގެ ރައީސް މުޙައްމަދު ނަޝީދު އިމްތިޔާޒް ފަހްމީއަށް، ރައީސް ޞާލިޣް ފައްޔާޟް އިސްމާޢީލަށް ތާއީދުކުރެއްވި އިންތިޚާބުގެ ވަގުތީ ނަތީޖާ ދައްކާގޮތުން ފައްޔާޒަށް ލިބިވަދައިގަތީ 28،520 ވޯޓެވެ. އިންތިއަށް ލިބިވަޑައިގަތީ 20،855 ވޯޓެވެ. ވީމާ ތަފާތުގައި 8000 ވަރަކަށް ވޯޓު އުޅޭތީ އިންތިވަނީ ބޮޑުތަނުން ބަލިވެ، ފައްޔާޟް ވަނީ ބޮޑުތަނުން ގަދަވެފައެވެ.\nފައްޔާޟް ވިދާޅުވީ އިންތިޚާބުތެރޭގައި އޮތް ވާދަވެރިކަން ދެން ނުއޮންނާނެ ކަމަށާއި އެމްޑީޕީ ކުރިއަށްދާނީ އެއްބައިވަންތަކަމާއިއެކުގައެވެ.


Match Preview: Argentina - France - Vaguthu\nމެޗު ޕްރިވިއު: އާޖެންޓީނާ – ފްރާންސް\nމި އަހަރުގެ ފީފާ ވޯލްޑް ކަޕްގެ ގަަދަ 16ގެ ފުރަތަމަ މެޗުގައި ފެނިގެންދާނީ ފުޓްބޯޅައިގެ ގަދަ ދެ ބާރުގެ ކުރިމަތިލުމެކެވެ. ވޯލްޑް ކަޕް ކުރިން ކާމިޔާބުކޮށްފައިވާ ދެ ޤައުމު ކަމަށްވާ ފްރާންސް ޢާއި އާޖެންޓީނާގެ ކުރިމަތިލުމަކީ ވަރަށް ގިނަ ބައެއްގެ ސަމާލުކަން ހުއްޓޭނެ މެޗެކެވެ.\nމި މުބާރާތުގެ ފޭވެރިޓުންގެ ގޮތުގައި މުބާރާތަށް ނިކުތް ނަަމަވެސް، ދެ ޓީމަށް ވެސް ގުރޫޕް ސްޓޭޖުގައި އެންމެ ރަނގަޅު ކުޅުމެއް ނުދެއްްކުނެވެ. އާޖެންޓީނާ އަށް ދެވަނަ ބުރުގެ ޖާގައެއް ކަށަވަރުވީ ގުރޫޕްގެ ފަހު މެޗުންނެވެ. މުބާރާތުގައި ކުޅުނު ފުރަތަމަ ދެ މެޗުން މޮޅުވެ، ފްރާންސް ދެވަނަ ބުރުގެ ޖާގަ ކަށަވަރުކުރި ނަމަވެސް، އެ ޓީމުގެ ކުޅުމަށް ވަނީ ފާޑުކިއުންތައް އަމާޒުވެފަ އެވެ.\nމި މެޗަށް ނުކުންނައިރު އާޖެންޓީނާގައި އަނިޔާގެ މައްސަލައެއް ނެތެވެ. އެހެންކަމުން އެންމެ ފަހުން ކުޅުނު މެޗުގައި ނިކުތް ފުރަތަމަ 11 އަށް އާޖެންޓީނާގެ ކޯޗު ޖޯޖް ސަމްޕައޮލީ މާބޮޑު ބަދަލެއް ގެންނާނެ ކަމަށް ނުބެލެވެ އެވެ.\nއާޖެންޓީނާގެ ކެޕްޓަން ލިއޮނެލް މެސީ އަށް މުބާރާތުގެ ފުރަތަމަ ދެ މެޗަށް ފަހު ފާޑުކިއުންތައް އަމާޒުވި ނަމަވެސް، ގުރޫޕް ސްޓޭޖުގެ ފަހު މެޗުގައި އޭނާ ވަނީ މުހިންމު ލަނޑެއް ޖަހައިފަ އެވެ. އާޖެންޓީނާ މުބާރާތުގައި ކުރިއަށް ދާން ބޭނުން ނަމަ، މެސީ ރަނގަޅު ފޯމެއްގައި ހުރުން މުހިންމެވެ.\nއާޖެންޓީނާގެ ކޯޗު ސަމްޕައޮލީ ބުނީ މެސީ އަށް އޭނާގެ ފެންވަރު ދެއްކޭނީ އެހެން ކުޅުންތެރިންގެ އެހީތެރިކަން ވެސް ލިބިގެން ކަމަށެވެ.\n"މެސީ އަށް އޭނާގެ އަސްލު ފެންވަރު ދެއްކޭނީ ޓީމުގެ އެެހެން ކުޅުންތެރިންގެ ސަޕޯޓް ވެސް ލިބިގެން. އެހެން ކުޅުންތެރިންގެ ސަޕޯޓް ނުލިބޭނަމަ، މެސީ އަށް ވެސް އުނދަގޫވާނެ،" ސަމްޕައޮލީ ބުންޏެވެ.\nފްރާންސްގެ ޓީމަށް ބަލާއިރު، ގުރޫޕް ސްޓޭޖުގެ ފަހު މެޗަށް ރެސްޓް ދިން މުހިންމު ކުޅުންތެރިން މިރޭގެ މެޗުގައި އަލުން ފުރަތަަމަ 11ގައި ނުކުންނާނެ އެވެ. ޑިފެންޑަރު ބެންޖަމިން މެންޑީ އަށް ލިބުނު އަނިޔާއަކާ ގުޅިގެން މިރޭގެ މެޗުގައި އޭނާ ނުފެންނާނެ އެވެ.\nއާޖެންޓީނާ އަތުން 1978 ވަނަ އަހަރު ބަލިވި ފަހުން، ވޯލްޑް ކަޕްގައި ދެކުނު އެެމެރިކާގެ ޓީމުތަކާ ދެކޮޅަށް ކުުޅުނު 8 މެޗުން ވެސް ފްރާންސް ބައްޔެއް ނުވޭ.\nވޯލްޑް ކަޕްގައި ގަދަ 16ގެ ބުރު 1986 ވަނަ އަހަރު ތައާރަފްކުރި ފަހުން، ފްރާންސް ގަދަ 16 އަށް ދަތުރުކުރި ކޮންމެ ފަހަރަކު ވެސް ވަނީ އެ ބުރު ފަހަނައަޅައި، ކުއާޓާ ފައިނަލަށް ދަތުރުކޮށްފަ.\nއާޖެންޓީނާ ވަނީ އެންމެ ފަހުން ކުޅުނު 13 ވޯލްޑް ކަޕްގެ ތެރެއިން 12 ފަހަރު ގުރޫޕް ސްޓޭޖުން ސަލާމަތްވެފަ.\nއެންމެ ފަހުން ވާދަކުރި ފަސް ވޯލްޑް ކަޕްގެ ތެރެއިން ހަތަރު މުބާރާތުގައި އާޖެންޓީނާ ވަނީ ކުއާޓާ ފައިނަލްގައި ވާދަކޮށްފަ.\nމިއީ ވޯލްޑް ކަޕްގެ ނޮކްއައުޓް ސްޓޭޖްގައި މި ދެ ޤައުމު ބައްދަލުކުރާ ފުރަތަމަ މެޗެވެ. މި ދެ ޓީމު މިހާތަނަށް 12 ފަހަރު ބައްދަލުކޮށްފައިވާއިރު، އާޖެންޓީނާ ވަނީ ހަ މެޗުން މޮޅުވެފަ އެވެ. ފްރާންސް މޮޅުވީ ދެ މެޗުންނެވެ.


Sri Lankan In Raajje-London Dhathuru Thah Alun Fashanee - Vaguthu\nސްރީ ލަންކަން އެއާލައިންސް އިން ރާއްޖެ އާއި އިނގިރޭސި ވިލާތުގެ ލަންޑަންއާ ދެމެދު ސީދާ ދަތުރުތައް އަލުން ފެށުމަށް ނިންމައިފިއެވެ.\nސްރީ ލަންކަން އެއާލައިންސް އިން ބުނީ މި ދަތުރުތައް އަންނަ މަހުގެ 13 ވަނަ ދުވަހު ފަށާނެ ކަމަށެވެ. ލަންޑަނާއި ރާއްޖެއާ ދެމެދު ދަތުރު ކުރުމަށް ހަމަޖެހިފައި ވަނީ ކޮންމެ ހަފްތާއެއްގެވެސް އަންގާރަ އަދި ހޮނިހިރު ދުވަހުއެވެ.\nސްރީލަންކަންއިން ރާއްޖެއާއި ލަންޑަނާއި ދެމެދު ފަށާ ދަތުރުތަކުގެ އެއްކޮޅު ޓިކެޓުގެ އަގަކީ 1120 ޑޮލަރެވެ.\nސްރީލަންކަން އެއާލައިންސް އިން ރާއްޖެ އާއި ސްރީލަންކާ އާ ދެމެދު ކުރިން ދަތުރުތައް ބޭއްވިއެވެ. އެކަމަކު، ރާއްޖެ އާއި ލަންކާގައި ކޮވިޑް-19 ފެތުރެން ފެށުމާ އެކު، އެއާލައިންގެ ދަތުރުތައް ކުރުން ވަގުތީ ގޮތުން ހުއްޓާލިއެވެ.\nއެކަމަކު، ލަންކާގެ ބޯޑަރު ހުޅުވާލުމާއެކު ދެ ގައުމުގެ ދެމެދުގައި ދަތުުރު ކުރާ މީހުންގެ އަދަދު ގިނަވާނެ ކަމަށް ބެލެވެއެވެ.\nފަތުރުވެރިން އައުމުގެ ހުއްދަ ދިނުމަށް ލަންކާ ސަރުކާރުން ނިންމާފައިވާއިރު، ލަންކާ ސަރުކާރުން ވަނީ ހާއްސަ ގައިޑްލައިންތަކެއް ކަނޑައަޅާފައެވެ. އެގޮތުން 96 ގަޑިއިރުނުވާ ޕީސީއާރު ޓެސްޓުގެ ނަތީޖާ ނައްސިވާން ޖެހޭ އިރު، ކޯވިޑް އިންޝުއަރެންސެއް ހެދުން ހިމެނެއެވެ. ގައިޑްލައިންގައިވާ ގޮތުން ލަންކާއަށް އަންނަ ފަތުރުވެރިން ބުކިން ހައްދަންޖެހޭނީ، ލަންކާ ސަރުކާރުން ރައްކާތެރިކަމަށް ކަނޑައަޅާފައިވާ ހޮޓާތަކުންނެވެ.


Coach suspension gai, Kulhuntheriyaa ran medal hoadhaifi | Mihaaru\n1500 މީޓަރު އިވެންޓް ކާމިޔާބު ކުރުމަށް ފަހު ސިފާން އުފާފާޅުކުރަނީ.-- ފޮޓޯ: އޭއެފްޕީ\nކޯޗު ސަސްޕެންޝަނުގައި، ކުޅުންތެރިޔާ ރަން މެޑަލް ހޯދައިފި\n06 އޮކްޓޯބަރ 2019 - 11:56\nދޯހާ (އޮކްޓޫބަރު 6) - މަނާބޭހުގެ މައްސަލައެއްގައި އަލްބާޓޯ ސަލަޒާ ހަތަރު އަހަރަށް ސަސްޕެންޑްކުރިތާ ހަތަރު ދުވަސް ފަހުން އޭނާ ކޯޗުކޮށްދޭ ނެދަލެންޑްސްގެ އަންހެން އެތުލީޓު ސިފާން ހަސަން ވޯލްޑް އެތުލެޓިކްސް ޗެމްޕިއަންޝިޕްގެ 1500 މީޓަރުގެ ދުވުމުން ރަން މެޑަލް ހާސިލްކޮށްފި އެވެ.\nމި މަހު އެއް ވަނަ ދުވަހު ސަލަޒާ ސަސްޕެންޑްކުރަން ނިންމީ އެމެރިކާގެ އެންޓި ޑޯޕިން އެޖެންސީ (ޔޫއެސްޑީއޭ) އިން ބެލި މައްސަލައިގައި މިދިޔަ ދެ އަހަރު ދުވަހު ކޯޓުގައި ހިނގާދިޔަ އަޑުއެހުންތަކަށް ފަހު އެވެ. ނައިކީގެ އޮރެގޯން ޕްރޮޖެކްޓް ހިންގާ ސަލަޒާ އަކީ 2011 އިން 2017 އަށް އިންގްލެންޑްގެ ކުޅަދާނަ ދުވުންތެރިޔާ މޯ ފަރާގެ ކޯޗެވެ. ސަލަޒާގެ ކޯޗުކަމުން މޯ ފަރާ ވަކިވީ އޭނާގެ މައްސަލަ ބަލަން ޔޫއެސްޑީއޭ އިން ފެށުމުންނެވެ.\nސަލަޒާ އަށް އަދަބުދޭން ނިންމީ އޮރެގޯން ޕްރޮޖެކްޓްގެ ތެރެއިން ބައެއް އެތުލީޓުންނަށް މަނާ ބޭސް ދީފައިވާތީ އެވެ. ކިއުބާ އަށް އުފަން ސަލަޒާ ވަނީ މިއީ އޭނާ އަށް ހައްގުނުވާ އަދަބެއްކަމަށް ބުނެ އެ މައްސަލަ ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް)ގައި އެޕީލްކުރާނެ ކަމަށް ބުނެފަ އެވެ.\nކޯޗު ސަލަޒާ (މ) ދެ އެތުލީޓުން ގައިގައި ބައްދާލައިގެން. -- ފޮޓޯ:އޭއެފްޕީ\nފަހަރުގެ ވޯލްޑް ޗެމްޕިއަންޝިޕްގައި 1500 މީޓަރު އަންހެން ބައިން ރަން މެޑަލް ހޯދި ސިފާންގެ ކޯޗުކަމާ ސަލަޒާ ހަވާލުވީ 2016 ވަނަ އަހަރު އެވެ. ސަލަޒާ އަށް އަދަބުދީފައިވުމުން އޭނާގެ ކޯޗުކަމުގައި ވާދަކުރާ އެތުލީޓުންތައް ވަކިކުރަން ގިނަ ބަޔަކު ގޮވާލި އެވެ.\nމި ފަަހަރުގެ ވޯލްޑް ޗެމްޕިއަންޝިޕްގައި އިތިއޯޕިއާ އަށް އުފަން ސިފާން ވަނީ 1500 މީޓަރުގެ އިތުރުން 10،000 މީޓަރުގެ ދުވުން ވެސް ކާމިޔާބުކޮށްފަ އެވެ. އޭނާ އަކީ އެއް ވޯލްޑް ޗެމްޕިއަންޝިޕެއްގައި މި ދެ އިވެންޓުން ރަން މެޑަލް ހޯދި ފުރަަތަމަ އެތުލީޓެވެ. އޭނާ 1500 މީޓަރު ދުވުން ކާމިޔާބުކުރީ3މިނެޓު 51.95 ސިކުންތުން ދުވެގެންނެވެ. އަދި 10،000 މީޓަރު ދުވުން ކާމިޔާބުކުރީ 30 މިނެޓު 17.62 ސިކުންތުން ދުވެގެންނެވެ.\n"މިއީ އަހަންނަށް ވަރަށް އުނދަގޫވި ހަފްތާއެއް. ވަރަށް ގިނަ ފާޑުކިޔުންތަކާ ވެސް ކުރިމަތިލައިފިން. އަހަރެން މަނާބޭހެއް ބޭނުމެއް ނުކުރަން. އަހަރެން ރުޅި ވެސް އާދޭ އަހަންނާ ބެހޭގޮތުން ގޯސް ވާހަކަ ދައްކާތީ. ހަގީގަތަކީ އަހަންނަކީ ކްލީން އެތުލީޓެއް،" އުމުރުން 26 އަހަރުގެ ސިފާން ބުންޏެވެ.\nއޭނާ ބުނީ އުއްމީދަކީ އެޕީލް ކާމިޔާބުކޮށް ސަލަޒާއާ އެކު އަލުން މަސައްކަތްކުރުމުގެ ފުރުސަތު ލިބުން ކަމަށެވެ.


SunOnline: China in hedhi facility gai farudhaave dhibe fenvereyne goi hadhan HRCM in edhefi\nޗައިނާއިން ހެދި ފެސިލިޓީގައި ފަރުދާވެ ތިިބެ ފެންވެރޭނެ ގޮތް ހަދަން އެޗްއާރްސީއެމްއިން އެދެފި\nނަޖާހު މަސްއޫދު 29 May 2020, 19:22\nޗައިނާއިން އިމާރާތްކޮށްދިން ފެސިލިޓީގައި ހަދާފައި ހުރި ޝަވަރުތައް -- ފޮޓޯ/ އެޗްއާރްސީއެމް\nޗައިނާ ހިލޭ އެހީގެ ދަށުން ހުޅުމާލޭ ދެވަނަ ފިޔަވަހީގައި އިމާރާތްކުރި 800 އެނދުގެ ޖާގަ ހިމެނޭ ބިދޭސީން ބައިތިއްބާ ކަރަންޓީނު ފެސިލިޓީ ހުޅުވައި އެތަނުގައި މީހުން ބޭތިއްބުމުގެ ކުރިން، މީހުންނަށް ފަރުދާވެ ތިބެ ފެންވެރޭނެ ގޮތާއި އިތުރު ހަ ކަމެއް ފުރިހަމަ ކުރަން ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް)އިން ޑިފެންސް މިނިސްޓްރީއަށާއި ނޭޝަނަލް ޑިޒާސްޓާ މެނޭޖްމެންޓް އޮތޯރިޓީއަށް ހުށަހަޅައިފިއެވެ.\nޗައިނާ ސްޓޭޓް ކޮންސްޓްރަކްޝަން އެންޑް އިންޖިނިއަރިން ކޯޕަރޭޝަނުން އެއްވެސް އަގަކާ ނުލައި އިމާރާތްކޮށްދިން އެ ފެސިލިޓީގެ މަސައްކަތް ނިންމާލައި ހައުސިން ޑިވޮލޮޕްމެންޓް ކޯޕަރޭޝަން (އެޗްޑީސީ)އާ ހަވާލު ކުރީ މީގެ ދެ ހަފްތާ ކުރިންނެވެ. އެޗްއާރްސީއެމްއިން އެ ފަހުން އެތަނަށް ޒިޔާރަތްކޮށް އެތަނުގެ ފެންވަރު ބަލާފައިވެއެވެ. އަދި އެ ޒިޔާރަތަށް ފަހު އެކުލަވާލި ރިޕޯޓުގައި ހަތް ކަމެއް ފުރިހަމަ ކުރަން އެ ކޮމިޝަނުން ހުށަހެޅިއެވެ.\nއެޗްއާރްސީއެމްގެ ރިޕޯޓުގައިވާ ގޮތުން ފެސިލިޓީގައި 70 މީހުންނަށް އެއްފަހަރާ ބޭނުން ކުރެވޭ ދެ ފާހާނާ ބަރި ހުރެއެވެ. ކޮންމެ ފާހާނާ ބަރިއެއްގައި 35 ފެންވަރާ މާގަނޑާއި، 42 ފާހާނާ ތަށި އަދި މޫނު ދޮންނަ ތައްޓާ އެކު ހަ އިސްކުރު ވަކިން ބަހައްޓާފައި ހުރެއެވެ. ފާހާނާ ތަށިތައް ބަހައްޓާފައި ހުރި ކޮންމެ ތަނެއްގައި ދޮރުފަތާއި ތަންޑު ހަރުކޮށްފައި ހުރެއެވެ. އަދި މުސްލިމް ޝަވަރުވެސް ހުރެއެވެ.\nޗައިނާ ސްޓޭޓް ކޮންސްޓްރަކްޝަން އެންޑް އިންޖިނިއަރިން ކޯޕަރޭޝަނުން ހުޅުމާލޭ ދެވަނަ ފިޔަވަހީގައި އިމާރާތްކުރި ލޭބާ ކުއާޓަރު-- ފޮޓޯ/އެޗްޑީސީ\nނަމަވެސް ފެން ވަރާ އިންތިޒާމު ހަމަޖައްސާފައި ހުރީ އެކަކު އަނެކަކު ކައިރި ކައިރީގައި ތިބެ ފެންވަރަން ޖެހޭ ގޮތަށެވެ. އެތަނުގައި މަސައްކަތް ކުރާ މުވައްޒަފުންވެސް ފެންވަރަން ބޭނުން ކުރަން ޖެހޭނީ ތަންތަނެވެ. އެހެންވެ، އެ ފެސިލިޓީ ހުޅުވުމުގެ ކުރިން އެތަނުގައި ތިބޭ މީހުންނަށް ފަރުދާވެގެން ތިބެ ފެންވެރޭނެ ގޮތެއް ހަމަޖައްސައިދޭން އެޗްއާރްސީއެމްއިން ހުށަހަޅާފައިވެއެވެ.\nމޫނު ދޮންނަ ތައްޓާއި އިސްކުރު މަދުކަމުން، ފެސިލިޓީގައި ބައިތިއްބާނެ މީހުންގެ އަދާ އެކަށީގެންވާ ވަރަށް މޫނު ދޮންނަ އިސްކުރާއި ތަށި ބަހައްޓަންވެސް އެޗްއާރްސީއެމްއިން ހުށަހެޅިއެވެ.\nކޮންމެ ކޮޓަރިއެއްގައި ހަތަރު ކުޑަދޮރު ހުރިކަން ފާހަގަކޮށްފައިވެއެވެ. އަދި ކޮންމެ ކޮޓަރިއެއްގައި ދެ ފަންކާއާއި ދެ ހޮޅިބުރި ހުރި ކަމަށާއި އޭގެ ސްވިޗް ބޯޑުތައް ކޮޓަރިތެރޭގައި ހުރި ކަަމަށް ބުންޏެވެ. އަދި ކޮންމެ ކޮޓަރިއެއްގައި 10 ބަންކު ބެޑް ޖަހާފައި ހުރި ކަމަށާއި ކޮންމެ އެނދެއްގެ ކައިރީގައި ކަރަންޓު ބޭނުން ކުރެވޭނެހެން ސްވިޗް ބޯޑު ޖަހާފައި ހުރި ކަމަށްވެސް ބުންޏެވެ. ނަމަވެސް، ކަރަންޓީނު ފެސިލިޓީތައް މެނޭޖު ކުރުމާ ބެހޭ ގޮތުން އެޗްޕީއޭއިން އެކުލަވާލި ހޭންޑް ބުކުގައިވާ ގޮތާ ހިލާފަށް، އެނދުތައް ހުރީ އެއް މީޓަރު ދުރުގައި ބަހައްޓާފަިއ ނޫންކަން އެޗްއާރްސީއެމްއިން ފާހަގަ ކުރިއެވެ. އެކަން ހައްލު ކުރަން އެމްއެންޑީއެފްއަށާއި އެންޑީއެމްއޭއަށް އެޗްއާރްސީއެމްއިން ހުށަހަޅާފައިވެއެވެ.\nޗައިނާއިން އިމާރާތްކޮށްދިން ފެސިލިޓީގެ ކޮޓަރިތައް: ކޮންމެ ކޮޓަރިއެއްގައި 10 މީހުންނަށް ތިބެވޭނެ -- ފޮޓޯ/ އެޗްއާރްސީއެމް\nހިނގާ ކަސްރަތު ކުރުމަށް ކޮންމެ ބްލޮކެއް މެދުގައި ހުސް ބިމެއް އޮންނާނެ ކަމަށާއި، ފޫހި ވިލުވާލަން ކެރަމް އާއި ރާޒުވާ ފަަދަ ކުޅިވަރުތައް ކުޅެވޭނެ އިންތިޒާމުތައް ހަމަޖައްސައިދޭނެ ކަމަށް ފެސިލިޓީ ބަލަހައްޓާ ފަރާތުން އެޗްއާރްސީއެމްއަށް އަންގާފައިވެއެވެ. މީހުން ބޭތިއްބުމުގެ ކުރިން މި ކަންކަންވެސް ފުރިހަމަ ކުރަން އެޗްއާރްސީއެމްއިން ހުށަހަޅާފައިވެއެވެ.\nއެތަނުގައި ތިބޭ މީހުންނަށް ކާބޯތަކެތި ފޯރުކޮށްދިނުމަށް، ބަދިގެއަކާއި ސްޓޯރޭޖު ރޫމެއްވެސް ހަދާފައި ހުރެއެވެ. ނަމަވެސް، މިނިސްޓްރީގެ ގައިޑްލައިނާ ހިލާފަށް އެތަނުގައި ބޭސް ރައްކާ ކުރުމަށް ހަދާފައި ނެތްކަން އެޗްއާރްސީއެމްއިން ފާހަގަ ކުރިއެވެ. ފެސިލިޓީ ހުޅުވުމުގެ ކުރިން ބޭސް ރައްކާ ކުރާނެ ތަނެއްވެސް ހަމަޖެއްސުމަށް އެޗްއާރްސީއެމްއިން ހުށަހެޅިއެވެ.\nމި ކަންތައްތަކުގެ އިތުރުން އެތަނުގެ ސެކިއުރިޓީ އެންމެ އެދެވޭ ގޮތެއްގައި ބެލެހެއްޓުމަށް ކެމެރާ ހަރުކުރުމަށާއި، އަލިފާނުގެ ހާދިސާއެއް ހިނގައިފި ނަމަ އަލިފާން ނިއްވާލަން ބޭނުންވާ ސާމާނު އެތަނުގައި ބެހެއްޓުމަށްވެސް އެޗްއާރްސީއެމްއިން ހުށަހަޅާފައިވެއެވެ.\nމީގެ ކުރިން ބިދޭސީން ބައިތިއްބަން ތައްޔާރު ކުރި ބައެއް ވަގުތީ ކަރަންޓީނު ފެސިލިޓީތައްވެސް ބިދޭސީންނަށް ކައިރި ކައިރީގައި ތިބެ ފެން ވަރަން ޖެހޭ ގޮތަށް ފަރުމާކޮށްފައި ހުރުމުން ބައެއް އާންމުންގެ ނުރުހުމާއި ފާޑުކިޔުން ކަމާ ބެހޭ ފަރާތްތަކަށް އަމާޒުވިއެވެ.\nރައީސް ނަޝީދުގެ ވާހަކަތައް ޗައިނާ ސަފީރު ދޮގުކުރައްވައިފި\n4000 ހައުސިން ޔުނިޓުގެ މަސައްކަތް ބޯޑަރު ހުޅުވޭއިރު ފަށާނެ\nމިއަހަރު ޗައިނާ އަށް ދައްކަން ޖެހޭނީ 75 މިލިއަން ޑޮލަރު


UN In Priyanka Dhifaau Kohffi - Vaguthu\nއދ.އިން ޕްރިޔަންކާ ދިފާއު ކޮށްފި\nކަޝްމީރުގެ މައްސަލައިގައި ޕްރިޔަންކާ އަށްވެސް ހިޔާލު ފާޅުކުރުމުގެ މިނިވަންކަން އޮންނާނެ ކަމަށް ބުނެ އދއިން އޭނާ ދިފާއު ކޮށްފިއެވެ.\nއދ އިން އިން ޕްރިޔަންކާ ދިފާއު ކުރީ އިންޑިއާގެ ސިފައިންނަށް ހިތްވަރުދީ ޓްވީޓެއް ކުރުމުން، އެއީ އދގެ ގުޑްވިލް އެމްބަސަޑަރަކަށް ހުރެ އޭނާ ކޮށްގެންވާނެ ކަމެއް ނޫން ކަމަށް ޕާކިސްތާނުން ބުނެފައި ވަނިކޮށެވެ.\nކަޝްމީރުގެ މައްސަލައިގައި އިންޑިއާއާ ޕާކިސްތާނާ ދެމެދު ހަމަނުޖެހުން އިތުރުވެފައިވާއިރު މި މައްސަލާގައި ޕާކިސްތާނުން ވަނީ، ހަނގުރާމައަށް ދާން ފެންނަ ކަމަށް ބުނާ މޭރުމަކުން ޕްރިޔަންކާ ވާހަކަ ދައްކާފައިވާ ކަމަށް ބުނެ ގުޑްވިލް އެމްބަސަޑަރުގެ މަގާމުން އޭނާ ވަކި ކުރަން އިއްޔެ ގޮވާލާފައެވެ.\nޕާކިސްތާނަށް ރައްދު ދީ އދގެ ސެކްރެޓަރީ ޖެނެރަލް އެންޓޯނިއޯ ގުޓެރެސް އެކަމާ ގުޅިގެން ވިދާޅުވީ، ޕްރިޔަންކާއަށްވެސް އަމިއްލަ ހިޔާލު ފާޅު ކުރުމުގެ މިނިވަންކަން އޮންނާނެ ކަމަށެވެ.\nމީގެ ކުރިން މިދިޔަ ފެބްރުއަރީ މަހު ޕާކިސްތާނުގެ ހަނގުރާމަވެރިން އިންޑިއާ ސިފައިންގެ ބަޔަކު މަރާލުމާ ގުޅިގެން ޕާކިސްތާނަށް ދިން ހަަމަލާތަކުގެ ދިފާއުގައި ޕްރިޔަންކާ ޗޯޕްޅާ ޓްވީޓްކުރުމުން އޭނާ ޔުނިސެފްގެ ގުޑްވިލް އެމްބެސެޑަރުގެ މަގާމުން އޭނާ ވަކިކުރަން ގޮވާލައި، ޕާކިސްތާނުގައި އޮންލައިން ޕެޓިޝަނެއްގައި ސޮއިވެސް ކުރިއެވެ.\nޕްރިޔަންކާގެ އުފަން ދުވަހު ތަހުނިޔާކީ ސުނީގެ ފޯރިގަދަ ލަވައަކުން!\nޕްރިޔަންކާގެ ކޮއްކޮ ކައިވެނި ކުރަން އުޅުނު އަންހެން މީހާ އެހެން މިހަކާއި ކައިވެނިކޮށްފި\nސުނީގެ އުފަން ދުވަހު ޕްރިޔަންކާގެ ހާއްސަ މެސެޖެއް!\nއޮގަސްޓް 26, 2019 14:07\nމާކުރިންވެސް އިނގޭ ދިފާއު ކުރާނެކަން. ކާފަރެއްވިއްޔާ ނުކުރާނެވިއްޔާ ގޯސްކަމެއް. ކަލޭމެންނަށް އަބަދުވެސް ގޯސްވާނީ މުސްލިމުން. އަހަރުމެން އަޖައިބެއް ނުވަން ތިކަމަކާ. އިރާދަ ކުރެއްވީޔާ އަހަރުމެން މިތިބީ އެންމެ ފަހުވަގުތާ ޖެހެންދެންވެސް ކަޝްމީރް އަދި ޕާކިސްތާނާއެކު. އިންޝާﷲ\nއޮގަސްޓް 26, 2019 22:18\nޕާކިސްތާން އާއި ކަޝްމީރުގެ ރައްޔިތުން ހިތްވަރު ކޮއްލާ...\nއޮގަސްޓް 30, 2019 21:32\nއދ ، އަކީ އިންޑިއާ ދަނާލު


31 މެއި 2014\nޕްރިޒަންސް އޮފިސަރުން ތަމްރީނު ކުރުމަށްޓަކައި މޯލްޑިވްސް ކަރެކްޝަނަލް ސަރިވިސްގެ ޕްރިޒަން އެކަޑަމީއިން ކުރިއަށް ގެންދިޔަ ސޯޅަވަނަ އެންޓްރީ ލެވެލްގެ ތަމްރީނު ޕްރޮގްރާމް ފުރިހަމަކުރި ބައިވެރިންނަށް ހަނދާނީ ލިޔުން ދީފިއެވެ.\nމާފުށީ ޖަލުގައި ރޭ ބޭއްވި ރަސްމިއްޔާތެއްގައި ކޯސް ފުރިހަމަކުރި ބައިވެރިންނަށް ހަނދާނީ ލިޔުން ހަވާލުކޮށްދެއްވީ މިނިސްޓަރ އޮފް ހޯމްއެފެއަރޒްގެ ނައިބު މޫސާ ފަތުހީގެ އިތުރުން ޑެޕިއުޓީ ކޮމިޝަނަރ އޮފް ޕްރިޒަން ހަސަން ޒިލާލްއެވެ.\nރޭގެ ރަސްމިއްޔާތުގައި ވާހަކަ ދައްކަވަމުން ހޯމް މިނިސްޓަރުގެ ނައިބު މޫސާ ފަތުހީ ވިދާޅުވީ ޖަލުގެ ޚިދުމަތް މިއަދު ބައްޓަން ކުރެވެނީ ޒަމާނީ ޢިލްމީ ތިއަރީގެ މައްޗަށް ކަމަށެވެ.\nމީގެ އިތުރުން ފަތުހީ ވިދާޅުވީ އަދުގެ ސަރުކާރުގެ ވިސްނުމަކީ ޖަލުތަކުގައި ތިބޭ ޤައިދީންނަކީ މުޖުތަމައަށް ފައިދާހުރި، ޤައުމު ބިނާ ކުރުމުގެ މަސައްކަތުގައި ބައިވެރިވެ ޤައުމީ އުފެއްދުންތެރި ކަމުގެ ޙިއްސާދާރުނަށް ހެދުން ކަމަށެވެ.\nމާފުށީ ޖަލުގައި ކުރިއަށް ގެންދިޔަ މި ތަމްރީނު ޕްރޮގްރާމަކީ ޕްރިޒަން އޮފިސަރުންގެ ގޮތުގައި އަލަށް ޚިދުމަތާ ގުޅޭ ޖަލުތަކުގައި މަސައްކަތް ކުރެވޭ ފެންވަރަށް ތަމްރީނު ކުރުމަށް ހިންގޭ ކޯހެއް ކަމަށް މޯލްޑިވްސް ކަރެކްޝަނަލް ސަރވިސް އިން މައުލޫމާތުދެއެވެ.\nމި ޓްރެއިނިގް ޕްރޮގްރާމު 32 އޮފިސަރަކު ވަނީ ފުރިހަމަ ކޮށްފައެވެ.


Sikun'deege Tumor eh ufedhi haalu dheravefaivaa faseela ah eheeve dhevva ! - AO News\nސިކުނޑީގެ ޓިއުމަރެއް އުފެދި ހާލުދެރަވެފައިވާ ފަޟީލާ އަށް އެހީވެދެއްވާ!\nމައެއްގެ ލޯތްބަކީ ހުރިހައި ދަރިންނަށްވެސް އެންމެ މުހިންމު އެއް ލޯތްބެވެ. މަޔަކު އޭނާގެ އުމުރު ހުސްކުރަނީ ދަރީންގެ ކަންކަމުގައެވެ. ގދ. ގައްދޫއަށް އުފަން އުމުރުން 45 އަހަރުގެ ފަޟީލާ މަނިކެ (ދަނޑިކޮށިގެ) އަކީ އޭނާގެ ދަރިން ބެލުމުގައި ވަޒީފާ އަކަށް ނުގޮސް މަންމަ އެއްގެ ޒިންމާ އަދާކުރަމުން އައި މީހެކެވެ. ފަޟީލާގެ ފިރިމީހާ އަކީ މަހަށްދާ މީހަކަށްވާތީ އޭނާ ގޭގެ ހުރިހާ ޒިންމާއެއް ނަގަމުން ދަރިންގެ ކަންތައް ކުރަމުން ގެންދިޔައީ ވަރުބަލި ކަމެއްނެތިއެވެ.\nފަޟީގެ ދޮށީދަރިފުޅު ލަހުފާ އޭއޯ ނިއުސް އަށް މަންމަގެ ހާލާތާ ބެހޭގޮތުން މައުލޫމާތު ދެމުން ބުނީ، މަންމަ އަކީ ދޭތެރެ ދޭތެރެއިން ބޮލުގައި ރިއްސާތީ އުޅޭ މީހެއް ކަމަށެވެ. އެހެން ނަމަވެސް އޭނާގެ މަންމަގެ ހާލަތު ކުއްލިއަކަށް ގޯސްވީ ކަމަށެވެ. މަންމަ ފަޟީލާގެ ބޮލުގެ ރިހުމަކީ އާދައިގެ ރިހުމެއް ނޫންކަން އެނގުނީ ކުއްލިއަކަށް ކަމަށް ލަހުފާ ބުންޏެވެ. ފަޟީލާގެ ހަޔާތުން ދުވަހެކެވެ. އެއްދުވަހަކު މަންމަ ވެއްޓުނީއެވެ. އޭޑީކޭ ހޮސްޕިޓަލުން ހެދި ޓެސްޓުތަކުން މަންމަގެ ބަލި ދަނެގަނެވިފައިވަނީ މި މަހުގެ 8ވަނަ ދުވަހުއެވެ.\nފަޟީލާގެ ހާލަތު ގޯސްކަން އެހާހިސާބުން އެނގުމާއެކު ޑޮކްޓަރަށް ދެއްކުމުން އެނގުނީ ފަޟީލާގެ ބޮލުގައި ބޮޑު ޓިއުމަރެއް އުފެދިފައިވާކަމެވެ. އަދި ޑޮކްޓަރުން ވިދާޅުވާ ގޮތުން އެޓިއުމަރ ބޮލުގައި އުފެދިފައިވާތާ 15 އަހަރު ވެދާނެ ކަމަށް ލަހުފާ ބުނެޏެވެ. އެ ޓިއުމަރު ޓެނިސް ބޯޅައަކާއި އެއްވަރުވެފައިވާ ކަމަށާއިއޭގައި ގާތްގަޑަކަށް ހަ ސެންޓް މީޓަރު ހުންނާނެ ކަމަށްވެސް ޑޮކްޓަރު ބުނެފައިވާކަމަށް ފަޒީލާގެ ދަރިފުޅު ބުންޏެވެ.\nފަޟީލާ އެންމެ ފުރަތަމަ ގެންދިޔައީ އައިޖީއެމް ހޮސްޕިޓަލަށެވެ. އޭގެފަހުން އޭޑީކޭ އަށްބަދަލުކޮށް މިހާރު އޭޑީކޭގައި ފަރުވާ ދެމުންގެންދާއިރު މަންމަ އޮތީ ހުއްޓިފައި ކަމަށް ލަހުފާ ބުންޏެވެ. އެ މަންމަގެ އެއްވެސް ހަރަކާތެއް ނެތްއިރު ވާހަކަވެސް ނުދެއްކޭ ކަމަށް ލަހުފާ ބުނެއެވެ.\nފަޟީލާ އޭޑީކޭ އަށް ގެންދިޔުމަށްފަހު ކުއްލިއަކަށް ނޭފަތުން ލޭއައިސް ހާލު ދެރަވެގެން މިމަހު 12ވަނަ ދުވަހު ވަނީ އެމަޖެންސީކޮށް އޮޕްރޭޝަނެއް ކޮށްފައެވެ. އޮޕްރޭޝަނަށްފަހު ފަޟީލާ ހޭނާރާ އޮތް އިރު ކޮވިޑަށް ޕޮޒިޓިވް މުމާއި ގުޅިގެން އައިސޮލޭޝަން ރޫމެއްގައި ބާއްވާފައި ވަތީ އެރޫމަށް ދުވާލަކަށް 4000ރ ދައްކަން ޖެހޭކަމަށް ލަހުފާ ބުންޏެވެ. އެހެން ނަމަވެސް އޭޑީކޭގެ މެނޭޖްމެންޓާ ވާހަކަ ދައްކައިގެން އައިސީޔޫގެ ރޭޓް 1600ރ އާއެއްވަރަށް އައިސޮލޭޝަން ރޫމްގެ ކުލި ކުޑަކޮށް ދެވޭތޯ މަސައްކަތް ކުރާނެކަމަށް ހޮސްޕިޓަލުން ބުނެފައިވާ ކަމަށް ވެސް ލަހުފާ ބުންޏެވެ.\nއަދި މަންމަ ގެ ދެވަނަ އޮޕްރޭޝަން ކޮށް ހޮސްޕިޓަލުން ދޫކޮށްލުމާ ހަމައަށް ހޮސްޕިޓަލަށް ދައްކަންޖެހޭނެ ފައިސާގެ އަދަދު ނޭގޭތީ އޭނާ އެކަމާ ގޮތްހުސްވެފައިވާ ކަމަށް ލަހުފާ ބުންޏެވެ. މަންމަ ހޮސްޕިޓަލްގައި ބާއްވައިގެން ތިބޭތާ ހަފްތާއެއް ވެފައިވާއިރު އޮޕްރޭޝަންކޮށް ނިމިގެން ހޮސްޕިޓަލުން ދޫކުރަން ނަގާނީ ކިތައް ދުވަސްކަމެއް ނޭނގޭ ކަމަށް ލަހުފާ ބުންޏެވެ. “މިވަގުތު ވެސް ދަނީ އިތުރު ސްކޭންތައް ކުރަމުން ، ދެވަނަ އޮޕްރޭޝަނަށްފަހު ވެސް ޓިއުމަރ އެއްކޮށް ނެގޭނެ ކަމެއްނޭނގޭ. މިހާރު ކޮންމެވެސް ވަރެއް ނަގާފައި ނެގިބައި ވަނީ ޓެސްޓު ކުރަން ރާއްޖެއިން ބޭރަށް ފޮނުވާފައި. އޭޑީކޭ ރޫމްޗާރޖް އަދި ކެނޓީން ޗާރޖް އާސަންދައިން ކަވާ ނުކުރާއިރު އޮޕްރޭޝަންގެ ބައިތަކަށް ކަވާކުރި ނަމަވެސް އޮޕްރޭޝަނަށް އަޅުގަނޑު މެންގެ އަތުން ފައިސާ ދައްކަންޖެހޭނެ އަދަދެއް އަންދާޒާ ކުރަންވެސް ނޭނގޭ” ލަހުފާ ބުންޏެވެ.\nފަޟީލާގެ5ދަރިން ތިބި އިރު ދޮށްޓަށް ތިބި3ދަރިންނަކީ ވެސް ފުދިގެން އުޅޭ ފޯރާބައެއް ނޫނެވެ. އޭނާގެ ހަނގު ދެކުދިންނަކީ ލޭއަޅާ ދެކުދިންނެވެ. ފަޟީލާގެ5ދަރިން މިވަގުތު މާލެއައިސް ތިބީ މަންމަ އޮޕްރޭޝަން ކުރުމުގެ ކުރިން އޭނާ ދެކިލުމަށް ދަރިން އައުމަށް ވަސިއްޔަތް ކޮށްގެންނެވެ. މާލޭގައިވެސް އެކިއެކި މީހުންގެ އެހީގައި އެކިކުދިން އުޅެނީ އެކިއެކި ގޭގޭގައި ކަމަށް ލަހުފާބުނެއެވެ.\nއޭޑީކޭ ޑޮކްޓަރުން ބުނާގޮތުގައި ފަޟީލާ އަށް ޖެހިފައިވާ ބައްޔަކީ މެނިންޖިއޯމާއެވެ. މިއީ ބޮލުގައި އުފެދޭ ޓިއުމަރެކެވެ. އޭޑީކޭ ހޮސްޕިޓަލްގެ ޑޮކްޓަރުން ބުނާގޮތުގައި ފަޟީލާގެ ބޮލުގައި އިން ޓިއުމަރ ބޮޑުވެފައި އޮޕްރޭޝަނަށް ފަހުވެސް އޭގެ ސަބަބުން ފަޟީލާގެ އާންމު ހާލަތާ އެއްގޮތަށް ނޫޅެވިދާނެކަމަށެވެ. އެގޮތުން އޮޕްރޭޝަން ކާމިޔާބު ވިކަމުގައި ވިޔަސް ލޮލުގެ ފެނުމާއި، ވާހަކަ ދެއްކުމާއި، ހަށިގަނޑުގެ ގުނަވަންތައް އައްސިވުން ފަދަ އުނދަގޫތަކެއް މަންމަ އުފުލަން ޖެހިދާނެ ކަމަށް ޑޮކްޓަރުން ބުނެފައިވާ ކަމަށް ލަހުފާ ބުންޏެވެ.\nފަޟީލާގެ ދޮށްޓަށް ތިބި ދަރިން ފިޔަފައި ހަނގު ދެކުދިން ވެސް އެދެނީ މަންމަ ބަލިން ފަސޭހަވެ އެކުދިންނާ އެކު އުޅޭތަން ދެކޭށެވެ.\nފަޟީލާ މިވަގުތު ބޭނުންވަނީ ފައިސާގެއެހީ އަކަށެވެ. ފައިސާގެ އެހީ ދެވެން ނެތް ފަރާތްތަކުން ފަޟީލާއަށް ހެޔޮ ދުއާ ކޮށް ދިނުމަށް އޭނާގެ ދަރިން އެދެއެވެ.\nއިތުރު މައުލޫމާތު ހޯދުމަށް:\nއިތުރު މައުލޫމާތު: ފަޒީލާގެ ދަރިފުޅު 7229922 (ފާތުމަތު ލަހުފާ ފައިސަލް) 7984848(އިބްރާހިމް ޝަހުދު ފައިސަލް)\nބީއެމްއެލް (ދިވެހި ރުފިޔާ) އެކައުންޓް ނަންބަރު: 7730000249822 (ފަޒިލާގެ ދަރުފުޅު އިބްރާހިމް ޝަހުދު ފައިސަލް)\n(ޑޮލަރ) އެކައުންޓް ނަންބަރު:7730000249823 (ފަޒިލާގެ ދަރުފުޅު އިބްރާހިމް ޝަހުދު ފައިސަލް)\nއޭޑީކޭ ހޮސްޕިޓަލްގައި ބަލި މީހުންނަށް ޒިޔާރަތް ކުރުން މަނާކޮށްފި\nހަށިގަނޑުގެ %16 ފިހިފައިވާ އައިރީން އަށް ބޭނުންވަނީ ދީލަތިއެހީއެއް\nރައީސް ނަޝީދު ޢާއްމު ޙާލަތަށް ރުޖޫޢަ ވުމަށް އޮތް ރާސްތާ އަދި ވަރަށް ދިގު-އޭޑީކޭ


Alah Ufanvaa Dharinnah | Dhiislam\nއަލަށް އުފަންވާ ދަރިންނަށް\nދިއިސްލާމް ޑެއިލީ އޮކްޓޯބަރ 4, 2018\nލިޔުނީ: މަރިޔަމް ޝަބާނާ\nއިންސާނާއަށް މާތްﷲ ދެއްވާފައިވާ ނިޢުމަތްތައް ވަރަށް ގިނަގުނައެވެ. މިނިޢުމަތްތަކުގެ ތެރެއިން އެންމެބޮޑު އެއްނިޢުމަތަކީ ދަރިންނެވެ. މިނިޢުމަތް ދެއްވިހިނދު އެކުދިންނަށްޓަކައި މުހިންމު ޙައްޤުތަކެއް އެކުދިންގެ މައިންބަފައިންގެ ބޮލުގައި އެޅުއްވިއެވެ. މިގޮތުން ދަރިފުޅު ދުނިޔެއަށް އުފަންވާ އެންމެ ފުރަތަމަ ވަގުތުން ފެށިގެންވެސް އެކުދިންނަށް އަދާކޮށްދޭންޖެހޭ ޙައްޤުތައް ވަނީ ބަޔާންކޮށް ދެއްވާފައެވެ.\nމިގޮތުން ކުއްޖާ އުފަންވުމުން ތަޙްނީކު ކުރުމަކީ ރަސޫލުصلى الله عليه و سلمގެ ސުންނަތުން ޘާބިތުވާކަމެކެވެ. ތަޙްނީކު ކުރުމަކީ ކަދުރު މަޑު ކުރުމަށްފަހު ކުޑަދަރިފުޅުގެ އަގައިގެ ތެރޭގައި ކާއްތާލުމެވެ. ނުވަތަ މާމުއި ކޮޅެއް އޭނާގެ އަނގައި ގައި ޖެއްސުމެވެ. މިއީ އުފަންވާ ކުދިންނަށް ކުރުން ސުންނަތް ވެގެންވާ ކަމެކެވެ. ޢައިޝަތުގެފާނު ރިވާ ކުރެއްވި ޙަދީޘްފުޅެއްގެ މާނައިގާވަނީ: "ރަސޫލުصلى الله عليه و سلمގެ އަރިހަށް ކުޑަކުދީން ގެންނެވެއެވެ. އެކަލޭގެފާނު އެކުދީންނަށް ބަރަކާތް ލެއްވުން އެދި ދުޢާ ކުރައްވައި އެކުދީންނަށް ތަޙްނީކު ކުރައްވައެވެ. ރަސޫލާ صلى الله عليه و سلم ގެ ޒަމާނުގައި ތަޙަނީކު ކުރައްވަނީ އެކަލޭގެފާނެވެ. ނަމަވެސް މިޒަމާނުގައި އެކަންކުރުން އެންމެ ރަނގަޅީ ދަރިފުޅުގެ ބައްޕައެވެ. ތަޙްނީކު ކުރުމަށްޓަކައި ކުޑަދަރިފުޅުގެ އަނގައިގައި ކުޑަ މާމުއި ފޮދެއް ޖެއްސެވުމުން ފުދޭނެއެވެ. ނުވަތަ ކަދުރު ކުޅެއް އަތުން ޗަސް ކޮށްލެއްވުމަށްފަހު ޖެއްސުމުން ރަނގަޅުވާނެއެވެ.\nހަމައެހެންމެ ދަރިފުޅަށް ހަތް ދުވަސްވާ ދުވަހު ނަންކިޔާ ބޯ ބާލައި، އެއިސްތަށީގެ ބަރުދަނަށް ޞަދަޤާތް ކުރުމަކީ ސުންނަތެކެވެ. އަދި ޞަދަޤާތްކުރާނީ ރިއްސައް އަގުކޮށް އޭގެ ބަރުދަނަށްވާ ފައިސާއިންނެވެ. ރަސޫލު صلى الله عليه و سلم ޙަދީޘްކުރައްވަނީ: "كُلُ غُلامِ رَهِينَةِ بِعَقِيقَة تُذْبح عَنه يَوم سَابِعَةِ ويُسَمَّى فِيهِ وَيُحْلَق رَأسَه" (أبى داود) މާނައީ: " އުފަންވާ ކޮންމެ ކުއްޖަކުވެސްވަނީ އޭނާއަށްޓަކައި ކަތިލެވޭ ޢަޤީޤާގެ ރަހީނެއްގެ ގޮތުގައެވެ. ހަތްވަނަ ދުވަހު އެކަތިލާހުއްޓެވެ. އަދި އެދުވަހު ނަންކިޔާ ބޯ ބާލާ ހުށިކަމެވެ."\nހަމައެހެންމެ ދަރިފުޅު ދުނިޔެއަށް އުފަންވުމުން ޢަޤީޤާ ކަތިލުމަކީ ގަދަވެގެންވާ ސުންނަތެކެވެ. އަޤީޤާއަކީ ދަރިފުޅު ދުނިޔެއަށް އުފަންވާތާ ހަތްވަނައަށްވާ ދުވަހު ކަތިލާ ބަކަރިއަށް ކިޔޭ ނަމެކެވެ. ޢަޤީޤާ ކަތިލުމުގެ ޙިކްމަތަކީ ދަރިފުޅު ދުނިޔެއަށް އުފަންވާ އެންމެ ފުރަތަމަ ހިނދުކޮޅުންފެށިގެން ﷲއަށް ކުށްތަންވެ އެކަލާނގެ ރުއްސެވުން ހޯދުމެވެ. އަދި އެކަތިލެވޭ އަޤީޤާގެ ސަބަބުން ޤިޔާމަތްދުވަހުން ދަރިން މައިންބަފައިންނަށްޓަކައި ޝަފާޢަތްތެރިވުމެވެ. މީގެ އިތުރުން އެމީހަކަށް ﷲ ދެއްވި ނިޢުމަތުގައި ގާތްތިމާގެ މީހުންނާއި އަވަށްޓެރިން އަދި ފަޤީރުން ބައިވެރިކޮށް އެންމެންގެ ގުޅުން ބަދަހިވެގެން ދިއުމަށް އެޅިގެންދާ މަގަކަށް ވެއެވެ.\nއަޤީޤާ ކަތިލުންވަނީ ބަކަރިންނެވެ. އެނޫން އެއްޗަކުން އަޤީޤާ ކަތިލުމަކުން ސުންނަތް ޙާޞިލެއްނުވާނެވެ. ނަމަވެސް ކުކުޅުފަދަ ތަކެތި ކަތިލުމުން ޞަދަޤާތަކަށް ލިބޭ ޘަވާބު ލިބޭނެއެވެ. ހަމައެހެންމެ ދެދަރިންނަށް އެއް އަޤީޤާ ކަތިނުލެވޭނެއެވެ. ކަތިލެވޭނީ ކޮންމެ ނަފްސަކަށް އަޤީޤާއެކެވެ. ސުންނަތްގޮތަކީ، އަންހެންކުއްޖަކަށް އެއްބަކަރި އަދި ފިރިހެންކުއްޖަކަށް ދެބަކަރިއެވެ. ނަމަވެސް ތަނަވަސްކަން ލިބިގެންނުވާ މީހާ އެއްބަކަރިކަތިލުމުން ފުދޭނެއެވެ. ރަސޫލާ صلى الله عليه و سلم ޙަދީޘްކުރައްވާފައިވެއެވެ. "عَنِ الْغُلاَمِ شَاتَانِ مُكاَفِئَتاَنِ وَعَنِ الْجَارِيَةِ شَاةٍ" ( ابن ماجه) މާނައަކީ :"ފިރިހެން ކުއްޖެއްގެ އަޤީޤާގެ ގޮތުގައި ރަނގަޅު ދެބަކަރިކަތިލުމެވެ. އަދި އަންހެން ކުއްޖެއްގެ އަޤީޤާއަކީ އެއްބަކަރިކަތިލުމެވެ." އަދި ކަތިލެވޭ އަޤީޤާގެ މަސް ކައްކައިގެން ވިޔަސް އަދި ނުކައްކާ ވިޔަސް ޞަދަޤާތުގެ ގޮތުގައި އަވައްޓެރިންނާއި، ޢާއިލާމީހުންނާއި، ފަޤީރުންނަށް ބެހުން ސުންނަތްވެގެންވެއެވެ. އިބްނު ހަޒްމު ވިދާޅުވެފައިވަނީ "އަޤީޤާ ކަތިލެވޭ ހިނދު އޭގެ މަސްކާށެވެ، އަދި ބަކަރީގެމަސް ހަދިޔާކޮށް ޞަދަޤާތްކުރާށެވެ." އަޤީޤާ ކަތިލުމަށްފަހު ދެވަނަފަހަރަށް ދަރިފުޅުގެ ނަން ބަދަލުކުރުމަކުން އަޤީޤާކަތިލާކަން ނުޖެހޭނެއެވެ.\nކުދިންނަށް އަދާކޮށްދޭންޖެހޭ ޙައްޤުތަކުގެ ތެރެއިން އެންމެ މުހިންމު އެއްޙައްޤަކީ، އެކުދިންނަށް އިސްލާމީ ރިވެތި ނަމަކުން ނަން ކިޔުމެވެ. ނަން ކިޔުމަކީ އެކުއްޖާ ދުނިޔެއަށް އުފަންވާތާ ހަތްވަނައަށްވާ ދުވަހު މައިންބަފައިން އެކުއްޖާއަށް އަދާކޮށްދޭންޖެހޭ ހަޢްޤުތަކުގެ ތެރެއިން ވާކަމެކެވެ. ކީތިރި ރަސޫލާ صلى الله عليه و سلمއަޅުގަނޑުމެންނަށް އިރުޝާދު ދެއްވާފައިވަނީ، ކުދިންނަށް ކިޔާ ނަމަކީ ރިވެތި މާނައެއް އެކުލެވިގެންވާ އަދި އެކުއްޖާއަށް އޭގެ ސަބަބުން ހެޔޮ އަސަރެއްކުރާ ކަހަލަ ނަމަކަށް ހެދުމަށެވެ. ކުދިންނަށް ނަންކިޔަންވީ ގޮތާބެހޭ ގޮތުން ކީރިތި ރަސޫލާ صلى الله عليه و سلم ޙަދީޠް ކުރައްވާފައިވެއެވެ.: " تُسَمُّوا بِأَسْمَاءِ الأَنْبِيَاءِ، وَأَحَبُّ الأَسْمَاء إِلَى اللّه : عَبْداللّه ، وَعَبْدُ الرَّحْمنِ ، وَأَصْدَقُهَا: حَارِثْ وَهَمَّامْ ، وَأَقْبَحُهَا: حَرْبُ وَمُرَّةُ " ( أبى داود) މާނައީ: "ތިޔަބައިމީހުން ނަންކިޔާއިރު ނަބީބޭކަލުންގެ ނަންތަކުން ނަން ކިޔާށެވެ. އަދި ނަންތަކުގެ ތެރެއިން ﷲގެ ޙަޟްރަތުގައި އެންމެ ލޮބުވެތިކަން ބޮޑީ ޢަބްދުﷲ އާއި ޢަބްދުއްރަހްމާން ފަދަ ނަންނަމެވެ. އަދި އެންމެ ތެދުވެރިކަން ބޮޑީ ޙާރިޠް އާއި ހައްމާމެވެ. އަދި އެންމެ ހުތުރުކަންބޮޑީ ޙަރްބު އާއި މުއްރަތު ފަދަ ނަންނަމެވެ."\nމުސްލިމު ކުދިންނަށް ނަންކިޔުމުގައި އެންމެ ހެޔޮ ގޮތަކީ ތިންނަމުން ނަން ކިޔުމެވެ. އެއީ އެކުއްޖާގެ ނަމާއި ބައްޕަގެނަމާއި ކާފަގެނަމެވެ. ކުދިންނަށް ނަންކިޔުމުގައި ކުއްޖާގެ ނަމުގެ ފަހަތަށް ކުއްޖާގެ ބައްޕަގެ ނަން އޮތުމަކީ އިސްލާމްދީންގައި އެކަމަށް ވަރަށްބޮޑު އަހައްމިއްޔަތެއް ދެއްވާފައިވާ ކަމެކެވެ. ކީރިތި ރަސޫލާصلى الله عليه و سلم ޙަދީޘްކުރައްވާފައިވެއެވެ:"إِنَّكُمْ تُدْعَوْنَ يَوْمَ الْقِيَامَةِ بِأَسْمَائِكُمْ وَبِأَسْمَاءِ آبَائِكُمْ فَأَحْسِنوْا أَسْمَاءَكُمْ" )رواه أبو داود بإسناد حسن( މާނައަކީ:" ހަމަކަށަވަރުން ޤިޔާމަތްދުވަހުން ތިޔަބައިމީހުންނަށް ގޮވައިލެވޭނީ ތިޔަބައިމީހުންގެ ނަންތަކުންނާއި ތިޔަބައިމީހުންގެ ބަފައިންގެ ނަންތަކުންނެވެ. ފަހެ ތިޔަބައިމީހުންގެ ނަންތައް ރިވެތިކުރާށެވެ."\nބައްޕަގެ ނަން ފަހަތަށްލުމަށް ކީރިތި ރަސޫލާ صلى الله عليه و سلم އަޅުގަނޑުމެންނަށް އިރުޝާދު ދެއްވާފައިވަނީ ވަރަށް މުހިއްމު ކަމެއްގެ ގޮތުގައެވެ. އެއީ ޢާއިލީ ނަސަބު ރައްކާތެރި ކުރުމަށްޓަކައެވެ. ޢާއިލީ ނަސަބު އައިސްފައިވާގޮތް އެނގެން އޮތުމަށްޓަކައެވެ. އަދި ނަޞްލު އޮޅިގެން ނުދިއުމަށްޓަކައެވެ. ކީރިތި ޤުރްއާންގައި މާތްﷲ ވަޙީ ކުރައްވައެވެ.: " أُدْعُوْهُمْ لآبَائِهِمْ هُوَ أَقْسَطُ عِنْدَ اللّه" (سورة الأحزاب5) މާނައީ: "އެދަރިން އެބައިމީހުންގެ ބަފައިންނަށް ނިސްބަތްކުރާށެވެ! އެހެނީ އެގޮތް ﷲގެ ޙަޞްރަތުގައި ޢަދުލުވެރިކަން ބޮޑެވެ." މި ދަލީލުތަކުން އެނގެނީ ދަރިންނަށް ނަންކިޔުމުގައި އެކުދިންގެ ބައްޕަގެ ނަން ފަހަތަށް ލުމަށް އިސްލާމްދީންގައި ދެއްވާފައިވާ އަހައްމިއްޔަތެވެ. އަދި މިކަމުގެ މުހިއްމުކަމާއި ބޭނުތެރިކަމެވެ. ޢާއިލީ ނަސަބު ދެމެހެއްޓުމުގެ މުހިއްމުކަމެވެ.\nއަދިހަމަ އެހެންމެ އެނަމަކުން ތިމާގެ އަމިއްލަ ނަފްސައް ބޮޑާކަން ގެނެސްދޭފަދަ ނަންތައް ނުކިޔުމައްވެސް ކީރިތި ރަސޫލާ z އިރުޝާދު ދެއްވާފައިވެއެވެ. އިތުރުއެކަލޭގެފާނު ޙަދީޘްކުރެއްވިއެވެ.: " أَغِيْظُ رِجُلٍ عِنْدَ اللّه يِوْمَ الْقِيَامَةِ وَأَخْبَثُهُ رَجُلٍ كَانَ يُسَمَّى : مِلَكْ الْأَمْلاكْ ، لاَ مِلَكِ إِلاَّ اللّهُ " (صحيحي مسلم) މާނައީ:" ޤިޔާމަތް ދުވަހުން ﷲގެ ޙަޟްރަތުގައި އެންމެ ރުހިވޮޑިގެން ނުވާނޭ މީހަކީ، އަދި އެމީހުންކުރެ އެންމެ ނުބައިވެގެންވާ މީހަކީ، އެމީހަކަށް "ރަސްކަލުންގެ ރަސްގެފާނޭ" ނަންކިޔޭ މީހާއެވެ. ﷲ މެނުވީ ރަސްކަލަކު ނުވެއެވެ.\nالله سبحانه وتعالى ވަޙީ ކުރައްވަނީ: "فَلاَ تُزَكُّواْ أَنْفُسَكُمْ هُوَ أَعْلَمُ بِمَنِ اتَّقَى" (سورة النجم 32). މާނައީ: " ފަހެ، ތިޔަބައިމީހުންގެ އަމިއްލަ ނަފްސުތަކަށް ތާރީފުކޮށް ފަޚުރުވެރިނުވާށެވެ! ތަޤްވާވެރިވާމީހުންގެ ކަންތައް އެކަލާނގެ ދެނެވޮޑިގަތުން ބޮޑެވެ. ހަމައެފަދައިން ކީރިތި ރަސޫލާ صلى الله عليه و سلم ޙަދީޘްކުރައްވަނީ: "لاَ تُزَكُّوْا أَنْفُسِكُمْ، اللّه أَعْلَمْ بِأِهَلِ الْبِرّ مِنْكُمْ" ( بخاري و مسلم) މާނައީ: ތިޔަބައިމީހުންގެ ނަފްސުތައް ތިޔަބައިމީހުން މަތިވެރި ނުކުރާށެވެ. ތިޔަބައިމީހުންކުރެ އެންމެ ހެޔޮމީހާ ﷲ ބޮޑަށް ދެނެވޮޑިގެންވެއެވެ. މިގޮތުން ތިމާއަކީ ބޮޑުމީހެއްކަން އަންގައިދޭ ނަންތައް ކިޔުން ހުއްދަވެގެން ނުވެއެވެ. ހަމައެހެންމެ، އެނަމެއް އަޑު އިވުމުން ތިމާއާއި އެހެން މީހުންނަށް އެނަމަކުން ހިތްހަމަޖެހުން ނުލިބޭކަހަލަ ނަން ކިޔުން ހުއްދަވެގެނެއް ނުވެއެވެ. މިސާލަކަށް: ޙަރްބު (ހަނގުރާމް)؛ ކަލްބު (ކުއްތާ) މިކަހަލަ ނަންނަމެވެ. ހަމައެހެންމެ، ފިރުޢައުނުންނަށް ކިޔާއުޅޭ ނަންނަމާއި ޖިންނި ޝައިތާނުންނަށް ކިޔާއުޅޭ ނަންތައް ކިޔުން ހުއްދަވެގެނެއް ނުވެއެވެ.\nމާތްﷲގެ އިސްމުފުޅުން ނަންކިޔުން ހުއްދަވެގެން ވެއެވެ. ނަމަވެސް ނަމުގެ ކުރިޔައް "عبد" ލާން ޖެހޭނެއެވެ. އެނޫން އެހެން ނަންނަމުގެ ކުރިޔަށް "عبد" ލުން ހުއްދަވެގެނެއް ނުވެއެވެ. އެހެނީ، "عبد" އަކީ ހަމައެކަނި ﷲގެ އިސްމުފުޅައް ޚާއްސަވެގެންވާ ނަމަކައްވާތީއެވެ. އަދި އަޅުގަނޑުމެންނަކީ މާތްﷲގެ އަޅުންނަށްވާތީއެވެ.\nއަޅުގަނޑުމެންނަކީ އިސްލާމުންނަށްވީތީ އަޅުގަނޑުމެންގެ ދަރިންނަށް ކިޔަންވާނީ އިސްލާމީ ރިވެތި ނަމެވެ. ކޮންމެ ބަހަކުން ކުއްޖާއަށް ނަންކީ ނަމަވެސް، އެ ނަމެއް ވާންވާނީ އިސްލާމީ ގިއުގަނޑުގެ ތެރޭގައިވާ މުސްލިމް ކުދިންނަށް ކިޔާ ބާވަތުގެ ނަމަކަށެވެ. އެންމެ ބޮޑު ސަމާލުކަމެއް ދޭންވީ، މާނަ ރަނގަޅު އިސްލާމީ ރިވެތި ނަމަކުން ކުދިންނަށް ނަންކިޔުމަށެވެ. ކުދިންނަށް ނަން ކިޔަންވީ ރިވެތިގޮތް އަލުގަނޑުމެންނަށް ކީރިތި ރަސޫލާ صلى الله عليه و سلم ވަނީ އަންގަވައިދެއްވާފައެވެ. އެހެންކަމުން، އަޅުގަނޑުމެން ކުދިންނަށް ނަންކިޔުމުގައި ރަސޫލާ صلى الله عليه و سلم ދެއްވާފައިވާ އިރުޝާދުގައި ހިފައިގެން އެގޮތަށް ނަންކިޔުމަށް ސަމާލުކަން ދިނުން ވަރަށް މުހިއްމެވެ.\nވީމާ މިކަންކަމަކީ ހަމައެކަނި ސުންނަތް ކަންތައްތަކޭ ބުނެ އަޅައި ނުލައި ހުރުން ހެޔޮވެގެން ނުވެއެވެ. އެހެނީ ކުއްޖާ އުފަންވުމުން ﷲއަށްޓަކައި ކުރެވޭ ޤުރުބާނާއި، ކުރެވޭ ޞަދަޤާތާއި، އަދި ހަމައެހެންމެ ހެޔޮ މާނަ ރަނގަޅު ނަމެއް ކިޔުމަކީ އެކަމުގެ ސަބަބުން ދަރިފުޅުގެ ފުރަތަމަ ފެށުން ނުވަތަ ދުނިޔެއަށް އައުން ހެޔޮގޮތުގައި ލައްވައި މައިންބަފައިންނަށް އެކަމުގެ ސަބަބުން ބަރަކާތް ލައްވާ ޘަވާބު ލިބޭނެކަމަކަށްވާތީއެވެ.\nޝެއިޚް މޫސާ އަންވަރު ހަސަން4ދުވަސް ކުރިން\nމަންމަ އެންމެ ލޯބިވަނީ\nޙަސްނާ އަޙްމަދު އޮކްޓޯބަރ 3, 2020\n7 ނޮވެމްބަރ, 2013 | 11:03\nޒީހާން މިނަމު ގެ މާނަ


SunOnline: TikTok manaa kurun vaguthee gothun huttaalan angaifi\nއަހުމަދު ޖައިޝަން 28 Sep 2020, 14:50\nއެމެރިކާގައި ޓިކްޓޮކް ބޭނުންކުރުން މަނާކުރުމަށް ނިންމާ ނިންމުން ވަގުތީ ގޮތުން ހުއްޓާލުމަށް ނުވަތަ މަޑުޖައްސާލުމަށް އެގައުމުގެ ފެޑެރަލް ކޯޓަކުން އަމުރުކޮށްފި އެވެ.\nޓިކްޓޮކް އެމެރިކާގައި ބޭނުންކުރުން މަނާކުރުމަށް އެގައުމުގެ ރައީސް ޑޯނަލްޑް ޓްރަމްޕް ނިންމުމުން އެމެރިކާ ސަރުކާރަށް ދައުވާ ކުރުމަށް ޓިކްޓޮކްގެ ބެލެނިވެރި ކުންފުނި "ބައިޓްޑާންސް" ވަނީ މައްސަލައެއް ކޯޓަށް ހުށަހަޅާފަ އެވެ.\nދާދި ފަހުން އެމެރިކާގެ ފެޑެރަލް ކޯޓެއްގެ ގާޒީ ވަނީ އެމެރިކާގައި ޓިކްޓޮކް މަނާކުރުން ވަގުތީގޮތުން ހުއްޓުމަށް އަމުރުކޮށްފައެވެ. އެއާއެކު ޓިކްޓޮކް ޑައުންލޯޑްކުރުން ފަދަ ހިދުމަތްތައް މަނާކުރުމަށް ނިންމާފައިވާ ނިންމުން ވަގުތީ ގޮތުން ހުއްޓާލަން ޖެހޭނެ އެވެ.\nއެ ނިންމުމަކީ ޓިކްޓޮކްގެ ކޮޅަށް ލިބުނު ކާމިޔާބީއެކެވެ. ބައިޓްޑާންސް އިން ބުނެފައިވަނީ ޓިކްޓޮކް ހުއްޓުވަން އެމެރިކާއިން ނިންމި ނިންމުމަކީ ގާނޫނާ ހިލާފު ނިންމުމެއް ކަމަށެވެ. އެހެންކަމުން އެ މައްސަލަ އިތުރަށް ބެލުމަށްޓަަކައި ޓިކްޓޮކް ބޭން މަޑުޖައްސާލުމަށް އެކުންފުނީން ހުށަހަޅާފައިވެއެވެ.\nއެ މައްސަލައާ ގުޅިގެން ކޯޓުގައި އެމެރިކާގެ ސަރުކާރުން ބުނެފައިވަނީ ޓިކްޓޮކް އަކީ އެމެރިކާގެ ނޭޝަނަލް ސެކިއުރިޓީއަށް އޮތް ނުރައްކަލެއް ކަމަށެވެ. އަދި އެ ކުންފުނީން އެމެރިކާގެ އާންމުންގެ ޒާތީ މައުލޫމާތު ބޭނުންކުރާ ކަމަށްވެސް ސަރުކާރުގެ ވަކީލުން ވަނީ ބުނެފަ އެވެ.\nނަމަވެސް ބައިޓްޑާންސް ކުންފުނީގެ ވަކީލުން ވަނީ އެކަން ދޮގުކޮށްފަ އެވެ.\nފެޑެރަލް ގާޒީގެ ނިންމުން ޓިކްޓޮކްއާ އެއްކޮޅަށް ނިންމުމުގެ ފަހަތުގައިވާ ސީދާ ސަބަބެއް ހާމަކޮށްފައެއް ނުވެ އެވެ.\nގުނަވަނުގެ ވިޔަފާރި ކުރި ޑޮކްޓަރުންތަކެއް ހައްޔަރުކޮށްފި


media – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nޑިސެމްބަރު 2020 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 231 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާގެ މައްސަލަތައް ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 108 މައްސަލަ ޑިސެމްބަރު މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 37 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން\nވިލިމާލެ ކުޑަކުދިންގެ ހިޔާއާއި ހުޅުމާލެ ފިޔަވަތީގައި ދިރިއުޅެމުންދިޔަ 11 ކުއްޖަކާއެކު މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އަލްފާޟިލާ ޢާއިޝަތު މުޙައްމަދު ދީދީ ފުވައްމުލައް ސިޓީއަށް މިއަދު ވަޑައިގެންފިއެވެ. މި ދަތުރުފުޅަކީ އެކި ސަބަބުތަކާ ގުޅިގެން ދައުލަތުގެ ބެލުމުގެ ދަށަށް ނެގޭ ކުޑަކުދިން އިޖުތިމާޢީ އަދި ޢާއިލީ ގުޅުމުގެ ތެރެއިން ބޮޑުވުމުގެ ފުރުޞަތު ފަހިކޮށްދިނުމުގެ ގޮތުން ރާއްޖޭގެ އެކި ސަރަޙައްދުތަކުގައި ޤާއިމުކުރެވޭ މަރުކަޒުތަކަށް ކުދިން ބަދަލުކުރުމުގެ ޕްރޮގްރާމްގެ ތެރެއިން ފުވައްމުލައް ސިޓީގައި ޤާއިމުކުރެވުނު “އަމާން\nނޮވެންބަރު 2020 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 263 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާ: ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 151 މައްސަލަ ނޮވެންބަރު މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތަކެވެ. އެ ގޮތުން މި ބާވަތުގެ 56 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން ޖިންސީ ހާނިއްކައިގެ


Manma Aai Bappa Dheke Loabivaa Vahaka Konme Dhuvahaku Ves Bunelaa! – adduLIVE\nމަންމައާއި ބައްޕަދެކެ ލޯބިވާ ވާހަކަ ކޮންމެ ދުވަހަކުވެސް ބުނެލާ!\n1 Feb 19, 2021, 15:07 އީމާ މުހައްމަދު\nއަހަރެމެންނާއިއެކު އެކީގައި އުޅޭ އެކުވެރިންގެ ގާތުގައި، އެމީހުން ދެކެ ވާ ލޯތްބާއި، އަހަރެމެންގެ ދިރިއުޅުމުގައި އެމީހުންގެ މުހިންމުކަން ބުނެލުމަކީ ގިނަ މީހުންނަށް މާ ބޮޑު ކަމެއް ނޫނެވެ. ވަކި ހާއްސަ މުނާސަބަތަކާއި ނުލައި ތިބާގެ ހަޔާތުގެ ބައިވެރިޔާ ގާތު ލޯބިވާ މިންވަރު ބުނެލުމަކީވެސް ގިނަ މީހުން އާއްމުކޮށް ކުރާ ކަމެކެވެ. އެހެންނަމަވެސް ތިބާ9މަހާއި9ދުވަސްވަންދެން އެ ހަށިގަނޑު ތެރޭގައި ރައްކާތެރިކަމާއި އެކު ގެންގުޅުނު މައިމީހާ ދެކެ ލޯބިވާ މިންވަރު ބުނެދޭން ފަސްޖެހެނީ ކީއްވެހެއްޔެވެ؟ ތިބާ އަށް ފާގަތި ދިރިއުޅުމެއް ހޯދައި ދިނުމަށް ޓަކައި އެމީހާގެ މުޅި އުމުރު ނަގާލި ބައްޕަގެ މުހިންމުކަން ކިޔައިދޭން ޖެހުމުން އެކަން ނުކުރެވެނީ ކީއްވެތޯއެވެ؟\nޝައްކެއްވެސްނެތެވެ. އަހަރެމެންގެ ދިރިއުޅުމުގައި އެންމެން މުހިންމު އަދި އެންމެން ހާއްސަ ބަޔަކަށް ވާން ޖެހޭނީ އަހަރެމެންގެ މައިންބަފައިންނެވެ. މަންމައާއި ބައްޕަ ދެކެ ލޯބިވާ ވާހަކަ ބުނެ އެމީހުންނާއި އެކު ވަގުތު ހޭދަކުރަން ޖެހޭނީ ވަކި ހާއްސަ ދުވަސް ދުވަހެއްގައި އެކަންޏެއް ނޫނެވެ. ކޮންމެ ދުވަހަކުވެސް މައިންބަފައިންނާއި އެކު ވަގުތު ހޭދަކުރަން ޖެހޭނެއެވެ. އެމީހުން ދެކެ ލޯބިވާ މިންވަރު ބުނެދޭން ވާނެއެވެ. ފަހަރެއްގައިވެސް މައިންބަފައިން ގާތު ލޯބިވާ ވާހަކަ ބުނުމަކީ ލަދުގަނެ ފަސްޖެހެން ޖެހޭ ކަމެއް ނޫނެވެ. ތިބާ އަށް އުފާވެރި އަދި ހަމަޖެހޭ ދިރިއުޅުމެއް ހޯދައިދިނުމަށް އެދެމީހުންގެ ހަޔާތް ގުރުބާން ކުރިއެވެ.\nދިރިއުޅުމުގެ ހާލަތު ހުންނަ ގޮތުން އަހަރެމެން އެންމެންނަށް މައިންބަފައިން ކައިރި އެމީހުންނާއި އެއް ފަސްގަނޑެއްގައި ނޫޅެވިދާނެއެވެ. އެހެންނަމަވެސް މަންމައާއި ބައްޕައާއި ކިތަންމެ ދުރުގައި ދިރިއުޅެން ޖެހުނަސް، ފަރުވާ ކުޑަނުކޮށް ކޮންމެ ދުވަހަކު އެމީހުންނަށް ގުޅައި އެމީހުންގެ ހާލު އަހުވާލު ބެލުމަކީ ކޮންމެ ދަރިއެއްގެ ބޮލުގައި އެޅިފައިވާ ޒިންމާއެކެވެ. މައިންބަފައިން މުސްކުޅިވެ ގައިބާރު ދެރަވެފައިވާ ދުވަހު އެމީހުން އެންމެން ބޭނުންވާނެ އެކައްޗަކީ ދަރިންގެ ލޯތްބާއި އަޅާލުމެވެ. ދަރިން އެމީހުންނާއި އެކު ވަގުތު ހޭދަކުރުމަށެވެ. އެމީހުން ދެކެ ލޯބިވާ މިންވަރު ކިޔައިދިނުމަށެވެ.\nފޭސްބުކްގައި ޖަހައިލާ ޕޯސްޓަކުން ނުވަތަ ޓްވިޓަރގައު ކޮއްލާ ޓްވީޓަކުން މައިންބަފައިން ދެކެ ލޯބިވާވަރު ބުނެލުމަކުން އަދި އެ ނިމުނީ އެއް ނޫނެވެ. އެމީހުން ބޭނުންވާނީ ދަރިފުޅު އަނގައިން އެވާހަކަތައް ބުނާ އަޑު އަހާށެވެ. ވަޒީފާގައި ކިތަންމެ ބުރަ ވިނަމަވެސް މައިންބަފައިންނަށް ދޭން ޖެހޭ ވަގުތު ދިނުމަށް ހަނދާން ނައްތާނުލަށެވެ. ތިބާ ކުޑައިރު އެމީހުން ވަޒީފާގައި ބުރަވިޔޭ ކިޔާފައި ތިބާ ހާލުގައި ޖައްސާފައި އެކަނި ދޫކޮށްނުލައެވެ. މައިންބަފައިން ދެކެ ލޯބިވާ ވާހަކަ ބުނަނަ އެއްވެސް ވަރަކަށް ފަސް ނުޖެހޭށެވެ. އެދެމީހުން އެތިބީ އެވާހަކަތައް އަޑުއަހަނަ ކެތްމަދުވެފައެވެ.


Instagram gai isthihaaru kurevey "Detox" ufehdhunthakaai dhekolhah Jameela Jamil!\nއިންސްޓަގްރާމްގައި އިސްތިޙާރު ކުރެވޭ "ޑީޓޮކްސް" އުފެއްދުންތަކާއި ދެކޮޅަށް ޖަމީލާ ޖަމިލް!\nއިންސްޓަގްރާމްގައި މަޤްބޫލު ޝަަޚްސިއްޔަތެއްކަމަށްވާ ޖަމީލާ ޖަމިލް ދަނީ ހޮލީވުޑް ތަރިން އެބައެއްގެ ފޭނުންނަށް ހަށިގަނޑު ހިކޭނެކަމަށް ބުނެ އިސްތިހާރުކުރަމުންދާ ތަފާތު "ޑީޓޮކްސް" ސައިގެެ ބްރޭންޑްތަކާއި ދެކޮޅަށް މީސް މީޑިއާގައި އަޑުުއުފުލަމުންނެވެ.\nޑީޓޮކްސް ސައި ބުއިމުން މީހާގެ ހަށިގަނޑު ހިކޭކަމަށް އިސްތިހާރުކޮށް ދައުވާ ކުރާ ހޮލީވުޑް ތަރިންގެ މެދުގައި ކިމް ކާރޑޭޝިއަން އަދި ރެޕް ލަވަކިޔުންތެރިޔާ ކާރޑީ ބީ ފަދަ ނަން މަޝްހޫރު ފަންނާނުން ހިމެނޭކަން ފާހަގަކޮށްލެވެއެވެ.\nއާންމުންގެ މެދުގައި އަބަދުވެސް އޭނާގެ އާދަޔާ ޚިލާފު ދިރިއުޅުމުގެ ހަގީގަތް ހާމަކުރުމުގެ ސަބަބުން އާންމުންގެ މެދުގައި މަޤްބޫލުކަން ހާސިލްކޮށްފައިވާ ޖަމީލާ ޖަމިލްގެ މަސައްކަތަށް ގިނަ މީހުންންގެ ތައުރީފްދަނީ ލިބެމުންނެވެ.\nމީގެ އިތުރުން މީޑިއާއިން އަންހެނުން ހުންނަން ޖެހޭނީ، ހަށިގަނޑަށް ނުރައްކާ ކުރާ ޙާލުގައިވެސް ވަކި ވަރަކަށް ހިކިކޮށް ޅޫޅާފަތިކޮށް ކަމަށް ދައްކުވާ މިފަދަ އިސްތިޙާރުތަކުގެ ސަބަބުން، ޒުވާން އަންހެންކުދިންނަށް ނަފްސާނީ ގޮތުން ނޭދެވޭ އަސަރުކުރާކަން ޖަމީލާ ވަނީ ތަކުރާރުކޮށް އޭނާގެ ޕޯސްޓްތަކުން ފާހަގަކޮށްފައެވެ. އަދި މިފަދަ "އެންމެ ފުރިހަމަ އަންހެނާގެ" ސިފަ، ވަކި ގޮތަކަށް ކުރިއަރުވަން ވިއްކާ ނުރައްކާތެރި ބްރޭންޑްތަކުގެ އުފެއްދުންތަށް ނުގަތުމަަށްވެސް ޖަމީލާ ވަނީ އޭނާގެ ފޭނުންނަށް އިލްތިމާސްކޮށްފައެވެ.\nއެމެރިކާގައި ފުޑް އެންޑް ޑްރަގް އެޑްމިނިސްޓްރޭޝަންގެ ހުއްދައަކާ ނުލާ ވިއްކާ "ޑީޓޮކްސް" ބްރޭންޑްތައް ބޭނުންކުރުމުގެ ސަބަބުން މީހާގެ ކުޑަކަމުދާ ނިޒާމަށާއި އެތެރެ ހަށީގެ ގުނަވަންތަކަށް ގެއްލުންވާކަމަށް ސައެންސްގެ ހޯދުންތަކުން ވަނީ ކަށަވަރު ކުރެވިފައެވެ. އަދި މިފަދަ އުފެއްދުންތަށް އިސްތިޙާރުކުރާ ހޮލީވުޑް ފަންނާނުންނަށް ގިނަ ބަޔަކު ދަނީ ޖަމީލާއާއި އެކު މީސް މީޑިއާގައި ފާޑުކިޔަމުންނެވެ.\n2018 ވަނަ އަހަރުގެ އެންމެ އާމްދަނީ ބޮޑު ޔޫޓިއުބް ތަރިން!05 months ago\n"ދަ ހޯންޓިންގް އޮފް ހިލް ހައުސް"ގެ ސީޒަން2އިން މުޅިން އާ ވާހަކައެއް!05 months ago\nސެލީނާ ފަހަތަށް ޖައްސާލުމަށްފަހު އިންސްޓަގްރާމްގެ އެންމެ ފޮލޮވަރުން ގިނަ އަންހެން ތަރިއަކަށް އާރިއާނާ!05 months ago\nބްރޭޑް ޕިޓް ކުރީގެ އަންހެނުން ޖެނިފާރ އެނިސްޓަންއަށް ސިއްރު ހަދިޔާއެއް!05 months ago\nކިމް ކާރޑޭޝިއަންގެ ދަރިފުޅު ނޯތް، އެންމެ5އަހަރުގައި މެގަޒިން ކަވަރަކުން!06 months ago\nއަރިއާނާ ގްރާންޑޭ "ބިލްބޯރޑް" ގެ އާ ރެކޯޑެއް ޤާއިމްކޮށްފި!06 months ago


ޚިދުމަތް މެދުކަނޑާނުލައި ޝެޑްތަކަށް ތެޔޮ އެޅޭނެ ގޮތެއް ހަމަ ނެތީތޯ؟\nމާލޭގައި ހުރި ޕެޓްރޯލް ޝެދްތައް މަދުވެފައި ޕެޓްރޯލް އަޅަންޖެހޭ ވެހިކަލްތައް ގިނަވުމުން އަބަދުހެން ފެންނަނީ ދިގު ކިޔޫތައް ހަދާފައި އޮންނަތަނެވެ. ހަމައެއާއިއެކު ޓޭންކަށް ޕެޓްރޯލް އަޅަން ކޮންމެވެސް ޝެޑެއް ބަންދުކޮށް ޚިދުމަތް ނުދޭ ވަގުތުތައްވެސް ވަރަށް ގިނައެވެ!\nއެހެންކަމުން ގިނަ ބައަކުކުރާ ސުވާލަކީ މިނޫން ގޮތަކަށް މިކަމުގެ އިންތިޒާމް ހަމަ ހަމަނުޖެއްސޭނީތޯއެވެ؟ މެންދުރު މަގުތު ނުވަތަ އިރުއޮއްސޭ ވަގުތު ފަދަ ޚިދުމަތް މެދުކަނޑާލާ ވަގުތުތަކުގައި ނުވަތަ ހެނދުނު ޚިދުމަތް ދޭން ފެށުމުގެ ކުރިން ޓޭންކަށް ހަމަ ތެޔޮ އަޅައިނުލެވޭނީތޯއެވެ؟\nއެފްއެސްއެމްގެ 1 ޝެޑުން 24 ގަޑިރު ޚިދުމަތްދެއެވެ. އެކަމުގެ ސަބަބުން ވެސް ގިނަ ބައަކަށް ވަރަށް ބޮޑަށް ފަސޭހަވެއެވެ. ނަމަވެސް މަދުވަގުތަކު ނޫނީ އެ ޝެޑުގައިވެސް ދިގު ކިޔޫއެއް އޮންނަކަން ފާހަގަކުރެވެއެވެ. މިކަމުން އެނގިގެންދަނީ ޚިދުމަތް ދެވޭ ޝެޑްތައް އަދިވެސް މަދުކަން ކަމުގައި ފާހަގަކުރެވެއެވެ!\nވިލާ ޓްރޭޑް ސެންޓަރުން އަގުހެޔޮކޮށް ބިސް ވިއްކަނީ!


BREAKING: Reygandu 9:00 Ge Fahun Fihaarathakaai Restaurant Thah Hulhuvaafai Behettun Manaa! - Vaguthu\nދުނިޔެ އަނެއްކާވެސް ކޮވިޑްގެ ބިޔަ ރާޅެއްގެ ތެރެއަށް! -2މިނެޓް ކުރިން\n2 މަސް ކުރިން ( މެއި 6, 2021 )\nމާލޭގެ ފިހާރަތައް ހުޅުވާލުމުން ކިއު ހަދާފައި ؛- ވަގުތު އިމޭޖަސް- މުހައްމަދު އަފްޒަލް\nމިރެއިން ފެށިގެން ރޭގަނޑު 9:00ގެ ފަހުން ފިހާރަތަކާއި ރެސްޓޯރެންޓްތައް ހުޅުވާފައި ބެހެއްޓުން އިކޮނޮމިކް މިނިސްޓްރީން މަނާކޮށްފިއެވެ.\nއިކޮނޮމިކް މިނިސްޓްރީން ފިހާރަތައް ހުޅުވާ ގަޑި އާއި ރެސްޓޯރެންޓްތައް ހުޅުވާފައި ބަހައްޓާ ގަޑިތަކަށް ބަދަލު ގެނެސްފައި ވަނީ މިހާރު މާލެ ސަރަހައްދުގައި ކޮވިޑް-19 ފެތުރެމުންދާތީ އެ ސަރަހައްދުގައި މިރޭ 9:00ގެ ފަހުން ކާފިއު ހިންގަން ފަަށަން ތައްޔާރުވުމާއި ގުޅިގެންނެވެ.\nއިކޮނޮމިކް މިނިސްޓްރީން ވިދާޅުވީ، ކޮވިޑް-19 އިން ރައްކާތެރިވުމަށް އަޅާފައިވާ ހާއްސަ ފިޔަވަޅުތަކަށް ބަދަލު ގެނައުމާގުޅިގެން، 12 މެއިގެ ނިޔަލަށް މުދާ ވިއްކާ ތަންތަނުން ތަންތަން ޢާންމުންނަށް ހުޅުވާލައިގެން ޚިދުމަތް ދެވޭނީ، ހެނދުނު 8:00 އިން ރޭގަނޑު 9:00 އާ ދެމެދު ކަމަށެވެ.\nއަދި މި މުއްދަތުގައި މުދާ ވިއްކާ ތަންތަނުން، ރޭގަނޑު 9:00 އިން މެންދަމު 12:00 އަށް، ފުލުހުންގެ ހުއްދައާއެކު ޑެލިވަރީގެ ޚިދުމަތް ދެވިދާނެ ކަމަށް ވިދާޅުވެފައި ވެއެވެ.\nމީގެ އިތުރުން. މި މުއްދަތުގައި ރެސްޓޯރެެންޓްތަކުން އާންމުންނަށް ކެއިން ބުއިމުގެ ޚިދުމަތް ދިނުމަށް ހުޅުވާފައި ބެހެއްޓޭނެ ގަޑިއަކީ ހަވީރު 5:30 އިން ރޭގަނޑު 9:00 އާ ދެމެދުގައި ކަމަށް ބަޔާންކޮށްފައި ވެއެވެ.\nއަދި އެތަންތަނުން ސައިހޮޓާ، ކެންޓީން، ކެފޭ، ރެސްޓޯރަންޓް ފަދަ ކާބޯތަކެތީގެ ޚިދުމަތްދޭ ތަންތަނުން، ރޭގަނޑު 9:00 އިން މެންދަމު 3:00 އަށް، ފުލުހުންގެ ހުއްދައާއެކު ޑެލިވަރީގެ ޚިދުމަތް ދެވިދާނެ ކަމަށް އިކޮނޮމިކް މިނިސްޓްރީން ވިދާޅުވިއެވެ.\nމެއި 6, 2021 15:26\nތިކަންކުރަންމާލަސްވެ އްޖެ. ފިހާރަތަކާ އި ރެސްޓޯރަންތަކުގެ ބޭރުގަ މާސްކް އަޅަ އިގެންވަންނާށޭކިޔާ ލިޔުންބަހަ އްޓާފަ އެތެރޭގަތިބޭ ސްޓާފުން ތިބެތީ މާސްކްނާޅާ ވަންނަމީހުންގަޔާދިމާ އަށްކެ އްސަން. ބަންގާޅީ އަކާތަން ހަވާލުކުރެވުނީމަ ވެރިމީހާގެ ޒި އްމާ ނިމުނީ.\nމެއި 6, 2021 16:03\nސަރުކާރު ޒިންމާ ނަގަންވާނެ\nމެއި 6, 2021 18:25\nމިވަރުން ދަންޏާ ކާން އިންނަ ބަތްތަށިވެސް މި ޖަނަވާރުން ޖަހައިގަންނާނެ\nމެއި 6, 2021 18:26\nމި ނުބައި ނުލަފާ ބައިގަނޑު ހަލާކު ކުރައްވާތޯ ކޮންމެ ރެއަކު ދުޢާ ކުރާނަން\nމެއި 6, 2021 18:27\nއަދިވެސް އެއްބަޔަކު ތެޅެނީ ނާސިގެ ނުހެދިގެން\nމެއި 6, 2021 18:46\nކާކ ކުހޭ ލޯނަށް ޒިއްމާވާނީ ތަންތަން ބަންދު ކުރީމަ. ކޮވިޑް އައިފަހުން ލާރިއެއް ނުލިބޭ. މޮރަޓޯރިއަމް ނިމިއްޖެ. ރީސްޓްރަ ކްޗަރ ކޮށްނުދިން


Raees Solih indoor cricket ifthithaahu kohdhevvaifi\nއިންޑޯ ކުރިކެޓް އިފްތިތާހް ކޮށްދެއްވުން -- ފޮޓޯ : ރައީސް އޮފީސް\nރައީސުލްޖުމްހޫރިއްޔާ އިންޑޯ ކުރިކެޓް އިފްތިތާހު ކޮށްދެއްވައިފި\n09 އޮކްޓޯބަރ 2021 - 22:38:01\nރައީސުލްޖުމްހޫރިއްޔާ އިބްރާހީމް މުޙައްމަދު ސާލިހް، މާލެ ކުޅިވަރު އެކުވެނި އިންޑޯ ހޯލްގައި، ޕްލެޔަރސް ލައުންޖު ހުޅުވައިދެއްވައި 'ހިތާރޫޙުން ކުޅޭށެ ކުރިކެޓް' ލޯގޯ އަދި އިންޑޯ ކުރިކެޓް އިފްތިތާހު ކޮށްދެއްވައިފިއެވެ.\nމި ރަސްމިއްޔާތުގައި ރައީސް ސޯލިހް ވަނީ ޕްލެޔަރސް ލައުންޖު ހުޅުވައިދެއްވައި އެތަން ބައްލަވައިލައްވާފައެވެ. މި ރަސްމިއްޔާތުގައި ރައީސް ސޯލިހްގެ އަރިހުގައި ރައީސުލްޖުމްހޫރިއްޔާގެ ނައިބު ފައިސަލް ނަސީމާއި ކްރިކެޓް ބޯޑް އޮފް މޯލްޑިވްސްގެ ރައީސްއާއި މިލާން ކުރިކެޓް އެކަޑަމީގެ ކޯފައުންޑާ އަދި ރައީސް ބައިވެރިވެ ވަޑައިގެންނެވިއެވެ.\nޕްލެޔަރސް ލައުންޖަކީ ރާއްޖޭގެ އެންމެ ދުވަސްވީ ކުރިކެޓް އެކަޑަމީ ކަމުގައިވާ މިލާން ކުރިކެޓް އެކަޑަމީގެ ފަރާތުން 'ޖަލީލް މާލަމް' ގެ ނަމުގައި ތަރައްގީކޮށް ކުރިކެޓް ބޯޑް އޮފް މޯލްޑިވްސްއަށް ހަދިޔާކޮށްފައިވާ ލައުންޖެކެވެ.\nމި ރަސްމިއްޔާތުގައި، ރާއްޖޭގައި އިންޑޯ ކުރިކެޓް އިފްތިތާހްކުރުމުގެ ގޮތުން ކުޅުނު ފުރަތަމަ މެޗްގައި ރައީސުލްޖުމްހޫރިއްޔާ އާއި ރައީސް ސޯލިހްގެ ނައިބު ވަނީ ބައިވެރިވެވަޑައިގަންނަވާފައެވެ.\nއެގޮތުން ރައީސް ސޯލިހް ކުޅުއްވީ 'ޕްރެޒިޑެންޓް އިލެވަން' ޓީމަށެވެ. އަދި ރައީސް ސޯލިހްގެ ނައިބު ކުޅުއްވީ 'ވައިސް ޕްރެޒިޑެންޓް އިލެވަން' ޓީމަށެވެ. ރާއްޖޭގައި ކުޅުނު ފުރަތަމަ އިންޑޯ މެޗް ކާމިޔާކުރީ ރައީސް ސޯލިހްގެ ނައިބުގެ ކެޕްޓަންކަމުގައި ކުޅުނު ޓީމުންނެވެ. ރައީސް ސޯލިހްގެ ނައިބުގެ ކެޕްޓަނުކަމުގައި ކުޅުނު ޓީމުން 10 އޯވަރުގެ ތެރޭގައި 89 ލަނޑަ ހަދާފައިވާއިރު ރައީސް ސޯލިހްގެ ކެޕްޓަންކަމުގައި ކުޅުނު ޓީމުން 12 އޯވަރުގެ ތެރޭގައި ހެދުނީ 85 ލަނޑެވެ.\nރައީސް ޞާލިޙްނައިބު ރައީސް ފައިސަލްކްރިކެޓް


SunOnline: Masthuvaathakechaa gulhun huri thuhumathuthakaa eku Phillipines ge fuluhunge veriyaa isthiufaa dhehvvaifi\nމަސްތުވާތަކެއްޗާ ގުޅުން ހުރި ތުހުމަތުތަކާ އެކު ފިލިޕީންސްގެ ފުލުހުންގެ ވެރިޔާ އިސްތިއުފާ ދެއްވައިފި\nރުގިއްޔާ މުހައްމަދު މޫސާ 14 Oct 2019, 13:31\nފިލިޕީންސްގެ ރައީސް ރޮޑްރީގޯ ޑުޓާޓޭ ވަނީ ފުލުހުންގެ ވެރިޔާ ޖެނެރަލް އޮސްކާ އަލްބަޔަލްދޭގެ ދިފާއުގައި ވާހަކަ ދައްކަވާފައި -- ފޮޓޯ: އީޕީއޭ\nމެނީލާ (އޮކްޓޯބަރު 14): މަސްތުވާތަކެއްޗާ ގުޅުން ހުރި މައްސަލައެއްގައި ފިލިޕީންސްގެ ފުލުހުންގެ ވެރިޔާ، ޖެނެރަލް އޮސްކާ އަލްބަޔަލްދޭގެ މައްޗަށް ތުހުމަތުތަކެއް ފެންމަތިވުމާ ގުޅިގެން އޭނާ މަގާމުން އިސްތިއުފާ ދެއްވައިފި އެވެ.\nފިލިޕީންސްގެ ރައީސް ރޮޑްރީގޯ ޑުޓާޓޭ 2016 ވަނަ އަހަރު ވެރިކަމަށް ވަޑައިގެންނެވި ފަހުން އެގައުމުގައި މަސްތުވާތަކެއްޗާ ދެކޮޅަށް ފެއްޓެވި "ހަނގުރާމައިގައި" އިސްކޮށް ހުންނަވާ އަލްބަޔަލްދޭ އިސްތިއުފާ ދެއްވީ 2013 ވަނަ އަހަރު ހިނގި ހާދިސާއަކާ ގުޅިގެންނެވެ. އޭރު އޭނާ ހުންނެވީ ޕަމްޕަންގާ ޕްރޮވިންސުގެ ފުލުހުންގެ ވެރިޔާގެ ގޮތުގަ އެވެ.\nފިލިޕީންސްގެ ސެނެޓުން ބަލަމުން ދިޔަ މައްސަލައެއްގައި ފެންމަތިވި ތުހުމަތުތަކުގައިވާ ގޮތުން، އަލްބަޔަލްދޭ ވަނީ އޭނާގެ ދަށުން މަސައްކަތް ކުރަމުން ދިޔަ އޮފިސަރުންތަކެއް ރިޝްވަތުގެ ގޮތުގައި 100 ކިލޯގެ މަސްތުވާތަކެތި ނެގުމުން، އެމައްސަލައިގެ ތަހުގީގަށް ހުރަސް އަޅާ، އެ އޮފިސަރުން މަގާމުން ދުރު ކުރުން ހުއްޓުވާފަ އެވެ.\nއަދި އެމައްސަލަ ތަހުގީގު ކުރި ރިޓަޔާޑް ޖެނެރަލަކު ވަނީ އެ އޮފިސަރުން ހޯދި މަސްތުވާތަކެތި ވިއްކާލި ކަމަށާއި އެ ފައިސާގެ ބަޔެއް އަލްބަޔަލްދޭއަށް ވެސް ދިން ކަމަށް ސެނެޓުގައި ވިދާޅުވެފަ އެވެ.\nއެމައްސަލާގައި އަލްބަޔަލްދޭ މަގާމުން ދުރުކުރަން ގިނަ ބަޔަކު ގޮވާލި ނަމަވެސް ޑުޓާޓޭ ވަނީ އޭނާގެ ދިފާއުގައި ވާހަކަ ދައްކަވައިފަ އެވެ. އަދި އޭނާ މަގާމުން ދުރު ކުރާނީ ކުށް ކުރިކަމުގެ ހެކި ލިބުމުން ކަމަށް ވިދާޅުވެފަ އެވެ.\nއަލްބަޔަލްދޭ އިސްތިއުފާ ދެއްވުމުގެ ކުރިން އޭނާ ވަނީ ތުހުމަތުތައް ދޮގު ކުރައްވައިފަ އެވެ.\nރައީސް ޑުޓާޓޭގެ ދަރިފުޅު އަދި ގާނޫނު ހަދާ މަޖިލީހުގެ މެމްބަރެއް ކަމަށްވާ ޕައޮލޯ ޑުޓާޓޭގެ މައްޗަށް ވެސް ވަނީ މަސްތުވާތަކެއްޗާ ގުޅުން ހުރި ތުހުމަތުތަކެއް ކޮށްފަ އެވެ. އެގޮތުން ޗައިނާއިން ފިލިޕީންސަށް 125 މިލިއަން ޑޮލަރުގެ މަސްތުވާތަކެތީގެ ޝިޕްމެންޓެއް ގެންދިޔުމުގައި އޭނާ ބައިވެރިވި ކަމަށް ވަނީ ތުހުމަތު ކުރެވިފަ އެވެ. ނަމަވެސް ޕައޮލޯ ވަނީ އެތުހުމަތުތައް ދޮގުކޮށްފަ އެވެ.\nރައީސް ޑުޓާޓޭގެ ވެރިކަމުގައި ފުލުހުން ކުރިއަށް ގެންދިޔަ މަސްތުވާތަކެއްޗާ ގުޅުން ހުރި އޮޕަރޭޝަންތަކުގައި 6،660 މީހުން މަރުވެފައިވާ ކަމަށް ފިލިޕީންސްގެ ފުލުހުން ވަނީ މިދިޔަ ޖޫން މަހު ބުނެފަ އެވެ. ނަމަވެސް އިންސާނީ ހައްގުތަކަށް މަސައްކަތް ކުރާ ޖަމްއިއްޔާތަކުން ލަފާ ކުރާ ގޮތުގައި އެ އޮޕަރޭޝަންތަކުގައި މަރުވި މީހުންގެ އަދަދު 27،000އަށް އަރާނެ އެވެ.


MMPRC hiyaanaai falhaaery, verikan gellidhaanekamuge biru heevumun: Raees | Jazeera\tއެމްއެމްޕީއާރްސީގެ ހިޔާނާތް ފަޅާއެރީ، ވެރިކަން ގެއްލިދާނެކަމުގެ ބިރު ހީވުމުން: ރައީސް - Jazeera\nއެމްއެމްޕީއާރްސީގެ ހިޔާނާތް ފަޅާއެރީ، ވެރިކަން ގެއްލިދާނެކަމުގެ ބިރު ހީވުމުން: ރައީސް\nމުޙައްމަދު އަފްޒަލް December 9, 2020 168 views0\nއެމްއެމްޕީއާރްސީގެ ހިޔާނާތް ފާޅާއެރީ ކުރީގެ ރައީސް ޔާމީންގެ ވެރިކަން ގެއްލިދާނެކަމުގެ ބިރު ހީވުމުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ވިދާޅުވެއްޖެއެވެ. ރައީސް މިހެން ވިދާޅުވީ، އެންޓި-ކޮރަޕްޝަން ކޮމިޝަނާއި ޓްރާންސްޕޭރެންސީ މޯލްޑިވްސް ގުޅިގެން ކޮރަޕްޝަނާ ދެކޮޅަށް ރައްޔިތުން ހޭލުންތެރިކުރުމަށް ބޭއްވި ކޮންފަރެންސް ނިންމުމުގެ ރަސްމިއްޔާތުއެވެ.\nމި ރަސްމިއްޔާތުގައި ރައީސް ވިދާޅުވީ، ދިވެހިރާއްޖޭގައިވެސް ނުބަލާ ދޫކޮށްލާފައިހުރި ބޮޑެތި ހިޔާނާތުގެ މައްސަލަތައް އެބަހުރިކަމަށެވެ. އޭގެ ތެރެއިން އެންމެ ބޮޑު އެއް މައްސަލައަކީ އެމްއެމްޕީއާރްސީ ހިޔާނާތުގެ މައްސަލައެވެ. ރައީސް ވިދާޅުވީ، އެމްއެމްޕީއާރްސީގެ ހިޔާނާތުގެ މައްސަަލަ ފަޅާއެރީ ރައީސް ޔާމީން ލޯންޗުކޮޅު ގޮއްވާލަން އުޅުނު ހިސާބުން ކަމަށެވެ. އެގޮތުން، ވެރިކަން ފުރޮޅާލަން ބަޔަކު ރާވަމުންދާކަމަށް ޝައްކުކުރެވި އެމީހުންނަށް ޖެހި މަޅިއެއްގެ ގޮތުގައި އެމްއެމްޕީއާރްސީގެ ހިޔާނާތް ފަޅާއެރީކަމަށް ރައީސް ވިދާޅުވިއެވެ.\nކޮރަޕްޝަން ފަޅާއަރުވާލުމަށް ހިއްވަަރުދިނުމުގެ ގޮތުން ސަރުކާރުން އެކުލަވާލި ޕޯޓަލް ފާހަގަކުރައްވަމުން ރައީސް ވަނީ ކޮރަޕްޝަން ފެތުރިފައިވާ މިންވަރު ސިފަކޮށްދެއްވާފައެވެ. އެގޮތުން، ނޮވެމްބަރުގެ ނިޔަލަށް 1081 މައްސަލަ ހުށަހެޅިފައިވާއިރު، އޭގެ ތެރޭގައި ހުރިހާ އިދާރާތަކަށް ރައްދުވާ މައްސަލަތައް އެބަހުއްޓެވެ. މީގެތެރެއިން ކޮރަޕްޝަނާ ގުޅޭ 209 މައްސަލަ އޭސީސީއަށް ފޮނުވާފައިވާނެކަން ރައީސް ފާހަގަކުރެއްވިއެވެ.\nމީގެއިތުރުންވެސް، ރައީސް ވިދާޅުވީ މުޅި ދުނިޔެއަށްވެސް ދިމާވެފައިވާ އެންމެ ބޮޑު އެއް ބައްޔަކީ ކޮރަޕްޝަން ކަމަށާއި މި ބައްޔަށް ޝިފާއަކީ ޓްރާންސްޕޭރެންސީ ކަމަށެވެ. އެގޮތުން މި ސަރުކާރުގެ އަމާޒަކީ ކޮރަޕްޝަން ފަޅާ އަރުވާލަން ޖާގަދިނުން ކަމަށާއި ފަޅާއަރުވާލާ މީހުންނަށް ގާނޫނީ ހިމާޔަތްދޭނެކަމަށްވެސް ރައީސް ވިދާޅުވިއެވެ.


SunOnline: Dangal ah3dhuvahun 100 crore!\nދަންގަލް އަށް ތިން ދުވަހުން 100 ކުރޯޑު!\n1 އަހަރު4މަސް ކުރިން - 27 ޑިސެމްބަރ 2016 0\nްމި އަހަރު އެންމެ ގިނަ ބަޔަކު އެންމެ ބޮޑު އިންތިޒާރެއް ކުރި އާމިރު ޚާންގެ ފިލްމު 'ދަންގަލް' އަށް ހަފްތާ ބަންދުގައި އެކަނި ވެސް 100 ކުރޯޑަށް ވުރެ ބޮޑު އާމްދަނީއެއް ލިބިއްޖެ އެވެ.\nޓްރޭޑް އެނަލިސްޓުން ހާމަކޮށްފައިވާ ގޮތުގައި، އެ ފިލްމަށް ތިން ދުވަހުން ވަނީ 106.95 ކުރޯޑުގެ އާމްދަނީއެއް ލިބިފަ އެވެ. އެއީ ހުކުރު ދުވަހު ލިބުނު 29.78 ކުރޯޑު ރުޕީޒް އާއި ހޮނިހިރު ދުވަހު ލިބުނު 34.82 ކުރޯޑު އަދި އާދީއްތަ ދުވަހު ލިބުނު 42.35 ކުރޯޑު ރުޕީޒްއާ އެކު އެވެ.\nފިލްމު ރިލީޒް ކުރި ފަހުން ކޮންމެ ދުވަހަކު ވެސް ފިލްމު ބަލަން ދާ މީހުންގެ އަދަދު ރެކޯޑު އަދަދަކަށް އިތުރުވަމުން އަންނަ އިރު، ދަންގަލް ވެގެން ގޮސްފައި ވަނީ މިހާތަނަށް އެންމެ ދުވަހެއްގެ ތެރޭގައި އެންމެ ބޮޑު އާމްދަނީއެއް ހޯދި ފިލްމަށެވެ.\nއިންޑިއާގެ އިތުރުން އިންޑިއާ އިން ބޭރުގައި ވެސް ދަންގަލް އަންނަނީ ބޮޑު އާމްދަނީއެއް ހޯދަމުންނެވެ.\nދަންގަލް ވެގެން ގޮސްފައި ވަނީ 100 ކުރޯޑުގެ އާމްދަނީއެއް ހޯދި އާމިރު ޚާންގެ ފަސް ވަނަ ފިލްމަށެވެ. އާމިރުގެ 'ގަޖިނީ'،3އިޑިއަޓްސް'، 'ދޫމް 3' އަދި 'ޕީކޭ' ވަނީ މީގެ ކުރިން 100 ކުރޯޑަށް ވުރެ ބޮޑު އާމްދަނީ އެއް ހޯދައިފަ އެވެ.\nނަމަވެސް ދަންގަލް އަކީ މި އަހަރު އެންމެ ބޮޑު އާމްދަނީ އެއް ހޯދާނެ ފިލްމު ކަމަށް ޓްރޭޑް އެނަލިސްޓުން މިހާރު ވަނީ ލަފާކޮށްފަ އެވެ.\n'ދަންގަލް' އަކީ ފައިސާގެ ދަތިކަމުގެ ސަބަބުން، ރެސްލިންގައި އިންޑިއާ އަށް ރަން މެޑައްޔެއް ހޯދައި ދިނުމަށް ދެކެމުން އައި ހުވަފެން ދޫކޮށްލަން ޖެހުނު ކުރީގެ ރެސްލިން ކުޅުންތެރިޔާ މަހާވީރު ސިންގްގެ ހަޔާތުގެ މައްޗަށް އުފައްދާފައިވާ ފިލްމެކެވެ.\nއެ ފިލްމުގައި ފެނިގެން ދާނީ މަހާވީރު (އާމިރު)ގެ ހުވަފެން ހަގީގަތަކަށް ހަދައި އިންޑިއާ އަށް ރެސްލިންގްގައި ފުރަތަމަ، ރަން މެޑަލް ހޯދައިދިން އޭނާގެ އަންހެން ދަރިފުޅު ގީތާ އާއި ރެސްލިންގައި ރަން ވަނަތަކެއް ހޯދައިފައިވާ އޭނާގެ ދެވަނަ އަންހެން ދަރިފުޅު ބަބީތާގެ ހަޔާތުގެ ވާހަކަތަކެެވެ.\nއާމިރު ޚާން ބޮލީވުޑް ފިލްމީ ދާއިރާ ހިންދީ ފިލްމު\n53 ވަނަ އުފަންދުވަހު އާމިރު އިންސްޓަގްރާމަށް! 1 މަސް 1 ހަފްތާ ކުރިން\n"ބަޖްރަންގީ ބާއިޖާން" އާމިރުގެ "ޕީކޭ" ފަހަތަށް ޖައްސާލައިފި 1 މަސް2ހަފްތާ ކުރިން\nޗައިނާއިން އާމިރަށް ލިބުނު ތަރުހީބު ސަލްމާނަށް ލިބިދާނެބާ؟2މަސް3ހަފްތާ ކުރިން\n"ސީކްރެޓް ސުޕަސްޓާ"އަށް 10 ދުވަސް ތެރޭ 66 މިލިއަން ޑޮލަރު3މަސް3ހަފްތާ ކުރިން\n'ސީކްރެޓް ސުޕަސްޓާ' ޗައިނާގައި ވެސް އެންމެ އުހުގައި3މަސް 1 ދުވަސް ކުރިން


Beys foarukohdhinumun qaumuthakuge Shukuru India ah!\nފުރަތަމަ ސަފުހާ ހަބަރު ރިޕޯޓް ވިޔަފާރި ދުނިޔެ ކުޅިވަރު މުނިފޫހިފިލުވުން ކޮލަމް ހިޔާލު\nއިންޑިއާ ބޭސް ޝިޕްމަންޓް\nބޭސް ފޯރުކޮށްދިނުމުން ގައުމުތަކުގެ ޝުކުރު އިންޑިއާއަށް\n12 އޭޕްރީލް 2020 - 12:51:51\nދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 އަށް ފަރުވާދޭން ބޭނުންކުރާ އެންޓި މެލޭރިއާ ޑްރަގް ނުވަތަ "ހައިޑްރޮސިކްލޮރޯކުއިން" އިން 13 ގައުމަކަށް ފޯރުކޮށްދޭން ނިންމި ނިންމުމާއެކު ގައުމުތަކުން އިންޑިއާއަށް ޝުކުރު އަދާކޮށްފި އެވެ.\nމި ޑްރަގް އުފައްދަމުން އަންނަ އިންޑިއާއިން ވަނީ އެންޓި މެލޭރިޔާ ޑްރަގް އެކްސްޕޯޓްކުރުން މެދުކަނޑާލާފަ އެވެ. އެކަމަކު މިހާރު މިވަނީ 13 ގައުމަކަށް މި ބޭސް ފޯރުކޮށްދޭން ނިންމާފަ އެވެ.\nމި ލިސްޓުގައި ސަަރަހައްދީ ގައުމުތަކުގެ ތެރޭގައި ރާއްޖޭގެ އިތުރުން ހިމެނެނީ ނޭޕާލް، ބޫޓާން، އަފްގާނިސްތާން އަދި ބަންގްލަދޭޝް އެވެ. ދެން މި ލިސްޓުގައި ހިމެނެނީ މި ބަލި އެންމެ ބޮޑަށް ފެތުރެމުންދާ އެމެރިކާ އާއި ސްޕެއިން އާއި ބަހްރެއިން އަދި ސީޝެލްސް އަދި މޮރިޝަސްގެ އިތުރުން ޑޮމިނިކަން ރިޕަބްލިކެވެ.\nމިކަމާއި ގުޅިގެން ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވެސް މިކަމަށް ޝުކުރު އަދާކޮށްފައިވާއިރު ސްރީލަންކާ ގެ ސަރުކާރުން އިންޑިއާގެ ބޮޑުވަޒީރު ނަރެންދުރަ މޯދީ އަށާއި އިންޑިއާގެ ސަރުކާރަށް ވަނީ ޝުކުރު އަދާކޮށްފަ އެވެ. އެގައުމުން ބުނީ ހާއްސަ ފްލައިޓެއްގައި ކޮވިޑް-19 އަށް ފަރުވާދޭ ބޭހާއި ބޭނުންވާ އެހެނިހެން ސާމާނު ފޯރުކޮށްދިނުމުން އެކަން ހިތުގެ އަޑިން ބަލައިގަންނަ ކަމަށެވެ.\nފުރަތަމަ އެއްބަސްވުމުގެ ދަށުން ކުރީ ހަފްތާގެ އަންގާރަ ދުވަހު ދިހަ ޓަނުގެ ބޭހާއި އެހެނިހެން ސާމާނު ލަންކާ އަށް ވަނީ ވައިގެ މަގުން އިންޑިއާ އިން ފޯރުކޮށްދީފަ އެވެ. އަދި ދެވަނަ އެއްބަސްވުމުގެ ދަށުން އިންޑިއާ ސަރުކާރުން ވަނީ އެއް މިލިއަން ޓެބްލެޓު ލަންކާ އަށް ފޯރު ކޮށްދިނުމަށް ނިންމާފަ އެވެ.\nއެގައުމުގެ އިތުރުން އެމެރިކާގެ ރައީސް ޑޮނާލްޑް ޓްރަމްޕް ވެސް ވަނީ ގައުމުން ބޭރުކުރަން މަނާކުރެވުނު އެ ބޭސް އެމެރިކާއަށް ފޯރުކޮށްދޭން ނިންމި ނިންމުމާއެކު ޝުކުރު އަދާކުރައްވާފަ އެވެ. އަދި ދިމާވެފައިވާ މި ބިރުވެރި ދަނޑިވަޅުގައި އިންޑިއާއިން ދިން އެހީތެރިކަން ހަނދާނުން ނުފިލާނެ ކަމަށް ވިދާޅުވި އެވެ.\nއޭގެ އިތުރުން ވެސް މި ބޭސް އިންޑިއާއިން ފޯރުކޮށްދޭން ނިންމި ގައުމުތަކުން އެހެން ގައުމުތަން ވެސް ވަނީ ބޭސް ފޯރުކޮށްދޭތީ އެގައުމަށް ޝުކުރު އަދާކޮށްފަ އެވެ.\nއެންޓި މެލޭރިއާ ބޭހަކީ ކޮވިޑް-19 އިން ރައްކާތެރި ކޮށްދޭ ބޭހެއް ކަމަށް ގިނަ މާހިރުން ވަނީ ބުނެފަ އެވެ. އަދި އިންޑިއާގެ ކައުންސިލް އޮފް މެޑިކަލް ރިސާޗުން ވެސް ވަނީ މި ބޭސް ކޮވިޑް-19 ގެ ފަރުވާ އެއްގެ ގޮތުން ބޭނުން ކުރުން ރަނގަޅު ކަމަށް ކަނޑައަޅާފަ އެވެ.\nކޮވިޑް-19 ޖެހުނު ޝަޒާގެ އަސަރުގަދަ ސިޓީއެއް\nކޯލިޝަނާ ލައިގެން ރައްޔިތުންނަށް ހިދުމަތެއް ނުދެވޭނެ: ބޮންޑޭ\nލަންކާގެ ކޮވިޑް-19 ކޭސްތަށް 200އަށް ވުރެ މައްޗައް އަރައިފި\nއިނގިރޭސިވިލާތުގެ ބޮޑުވަޒީރު ހޮސްޕިޓަލުން ދޫކޮށްލައިފި\nVFP 2020, Voice of Free Press


Dhon bappa ehge jinsee gonaage massala eh balanee\nދޮން ބައްޕައެއްގެ ޖިންސީ ގޯނާގެ މައްސަލައެއް ބަލަނީ\nކުޑަކުދިންނަށް ޖިންސީ ގޯނާ ކުރުމާ ދެކޮޅު ހަދައި ބަޔަކު މުޒާހަރާއެއް ކުރަނީ -- ފޮޓޯ: އަވަސް\nރާއްޖެގެ މެދު އަތޮޅެއްގެ ރަށެއްގައި ކުޑަ ދެ ކުއްޖަކަށް އެ ކުދިންގެ ދޮން ބައްޕަ ޖިންސީ ގޯނާ ކުރި ކަމަށް ބުނާ މައްސަލައެއް ފެންމަތި ކުރުމުން ފުލުހުން އެ މައްސަލަ ބަލަން ފަށައިފި އެވެ.\nފުލުހުންގެ މިޑިއާ ގްރޫޕެއް މެދުވެރިކޮށް އާންމު ކުރި މެސެޖެއްގައި މިރޭ ބުނީ ނޯތް ސެންޓްރަލް ޕޮލިސް ޑިވިޝަންގައި ހިމެނޭ ރަށަކުން 55 އަހަރުގެ ދިވެހި ފިރިހެނަކު އޭނާ ދެ ދޮން ދަރިއަކަށް ޖިންސީ ގޯނާ ކުރި މައްސަލައެއް މިދިޔަ ހޮނިހިރު ދުވަހު ހުށަހަޅާފައިވާ ކަމަށެވެ. ޖިންސީ އަނިޔާ ލިބިފައިވާ ކަމަށް ބުނަނީ އަދި 18 އަހަރު ނުވާ ދެ ކުދިންނަށް ކަމަށެވެ.\nނޯތު ސެންޓްރަލް ޕޮލިސް ޑިވިޝަންގައި ހިމެނެނީ، މާލެ އަތޮޅާއި އއ. އަތޮޅާއި އދ. އަތޮޅު އަދި ވ. އަތޮޅުގެ ރަށްތަކެވެ. ކުޑަކުދިންނާ ގުޅުން ހުރި މައްސަލަތަކުގައި ރަށާއި ކުދިންގެ މައުލޫމާތު ފުލުހުން ހާމައެއް ނުކުރެ އެވެ.\nމި މައްސަލަ ފުލުހުން ގެންދަނީ ތަހުގީގު ކުރަމުންނެވެ. އެކަމަކު އަދި ތުހުމަތަށް މީހަކު ހައްޔަރުކޮށްފައެއް ނުވެ އެވެ.\nގއ. ކަނޑުހުޅުދޫގައި ދެ އަހަރުގެ ކުޑަ ކުއްޖަކަށް އޭނާގެ ކާފަ އާއި މުނިކާފަ ޖިންސީ ގޯނާ ކުރި މައްސަލައެއް ދާދި ފަހުން ފެންމަތިވެ ރާއްޖެގެ މަސްރަހު ހޫނުވެގެން ގޮސްފައިވެ އެވެ. އެ މައްސަލައަށް ފަހުގައި މިފަދަ އިތުރު މައްސަލަތަކެއް ތިލަވެފައި ވެއެވެ.\nމޯލްޑިވްސް ޕޮލިސް ސާވިސް ޖިންސީ ގޯނާ ރޭޕް + މިނިސްޓްރީ އޮފް ޖެންޑާ އެންޑް ފެމިލީ ކުށްކުރުން\n13 އަހަރުގެ ކުއްޖާ އާއި ހަބެއިން ދައުލަތަށް